Elgoibarko Alkate andreak, 2019ko urtarrilaren 22an emandako ebazpenaren bidez, honako hau onartu zuen:\nAurrena. Udaltzaingoko agenteen lan-poltsa bat sortzeko hautaketa-prozesuaren deialdia onartzea.\nBigarrena. Deialdiaren Oinarriak onartzea; erabaki honen eranskin gisa daude jasota.\nHirugarrena. Oinarriak Gipuzkoako Aldizkari Ofizialean osorik argitaratzeko erabakia hartzea.\nHonen bidez, oinarriak argitaratzen dira.\nUdaltzaingoko agenteen lan-poltsa: deialdiaren oinarriak.\nLehena. Deialdiaren xedea.\nOinarriok, Udaltzaingoko agenteen lan-poltsa bat sortzeko hautapen probetarako deialdia egitea dute helburu.\nEguneko lanaldia Udalak ezarriko duena izango da, betiere zerbitzuaren izaera eta beharrizanak kontuan hartuta.\nLanpostuaren ezaugarriak hauek dira:\n— Titulazioa: Eskola Graduatua, Lehen mailako Lanbide Heziketa edo baliokide den titulua izatea. Atzerriko titulazioen kasuan, titulua homologatuta dagoela dioen ziurtagutunaren jabe izatea.\n— Hizkuntza eskakizuna: IVAPeko 2HE, derrigorrezkoa.\n— Indarrean dagoen B gidatzeko karneta.\nBigarrena. Izangaiek bete beharreko baldintzak.\nDeialdian parte hartu nahi duten pertsonek, onartuak izateko, ondoren aipatuko diren baldintza guzti hauekbete beharko dituzte, bat bera ere uzteke:\nd) Gizonek gutxienez 1,65 metroko garaiera eduki behar dute; emakumeek 1,60koa. Baldintza hori hala eskatzen zaien mementoan egiaztatuko da.\nf) Euskarako 2. hizkuntza eskakizuna izatea. Baldintza hori dagokion ziurtagiria ekarriz egiaztatuko da; bestela, oposizio-aldiaren baitan bertan horretarako azterketa bat eginez.\ng) Euskal Herriko polizia prestatzeko eta aukeratzeko araudia onartzen duen 315/1994 dekretuaren eranskinean aipatzen diren arrazoi medikoen bazterketen laukian ez agertzea. Hori bere mementoan egiaztatu beharko da bidezkoa den azterketa medikoaren bidez.\nh) Dolozko delituren bat egiteagatik kondenatua ez izatea; Administrazio Publikoko zerbitzutik zigor-espediente bidez botatakoa ez izatea eta funtzio publikoan aritzeko desgaitzerik ere ez izatea. Halaber, arau penalen eta administratiboen arabera, errehabilitzeko onura aplikatuko da.\ni) Euskal Herriko Poliziaren kidego baten sartzeko aukeraketa-prozesuren batetik falta larri edo oso larriren bat egiteagatik kanporatutakoa ez izatea, bazterketa adierazpenaren egunetik kontatuta preskripzio-denboraren beste horrenbeste denbora igaro bada salbu.\nIzangaiek, deialdian onartuak izateko eskabideak entregatzeko epea amaitu baino lehen beteta eduki behar dituzte baldintza horiek (f puntua izan ezik) eta lanpostuaz jabetu arte bete.\nHalaber, prozeduraren edozein unetan, epaimahaiak izangaietako batek ez dituela betetzen deialdiak eskatzen dituen betekizunak edo baldintzak jakinez gero, prozeduratik kanpo geratuko litzateke, interesdunari entzun eta gero, eta hautaketa prozesua deitu duen agintaritzari emango zaio horren berri egun horretan bertan.\na) HAZen, Santa Ana Kalea 2, 20870 Elgoibar. Ordutegia: 7:30etatik 15:30ra, astelehenetik ostiralera.\nb) Elgoibarko Udaleko erregistro elektronikotik (www.elgoibar.eus, egoitza elektronikoa).\nc) Posta-bulegoetan. Horrelakoetan, betiere aurkezpen-epearen barruan, gutun-azal ireki batean aurkeztu behar zaio eskabidea postetxeko funtzionarioari, hark eguna eta zigilua jarri eta ziurtatu ahal dezan. Horrela bakarrik ulertuko da eskariak Postetxearen bulegoan entregatu ziren egun berberean sartu zirela Udal Erregistroan. Eskabidea bera da zigilatu beharrekoa.\nAlkate andreari zuzendu behar zaizkio lehiaketa-oposizioan onartua izateko eskaerak, eta eskabide horiek baztertuak ez izateko ondorengo baldintza hauek bete behar dituzte:\na) Izangaiek adierazi behar dute eskaerak aurkezteko epea amaitzen den egunerako, Bigarren Oinarriak eskatutako baldintza guzti-guztiak, bat bera ere uzteke, bete egiten dituztela, euskara ezagutzarena izan ezik.\nb) Izangaiek tituluaren kopia ekarri behar dute, Eskola Gradatua, Lehen Mailako Lanbide Heziketa edo horien baliokide den titulua. Atzerriko titulazioen kasuan, titulua homologatuta dagoela dioen ziurtagutuna ekarri behar da.\nc) Izangaiek oposizioko ariketak Autonomia Erkidegoko zein hizkuntza ofizialetan egin nahi dituzten adierazi beharko dute. Edozein kasutan ere, gaitasun psikologikoak ebaluatzeko probak haiek diseinatuta dauden hizkuntzan edo hizkuntzetan egingo dira.\nd) Euskara azterketarik ez egiteko, izangaiek, HAEEren 2. hizkuntza-eskakizuna edo horren baliokidea dutela egiaztatzen duen agiria ekarri ahal izango dute.\ne) Izangaiek, NANaren edo AIZaren fotokopia edo 2. oinarriak ezarritako aurreneko betekizun hori bete egiten duela egiaztatzen duen dokumenturen bat ekarri behar dute.\nInstantziak edo eskaerak, Elgoibarko udalaren Herritarren Zerbitzurako Bulegoan (Santa Ana 2, 7:30 15:30) edo webgunean eskuratuko den eredu ofizial normalduaren arabera egin behar da. Eskabideok, Gipuzkoako Aldizkari Ofizialaren argitalpenaren hurrengo egunetik hasita 10 lan eguneko epe barruan.\nEgitezko okerrak atzematen badira, edozein unetan zuzendu ahal izango dira eskaerak aurkezteko epearen barruan, ofizioz hala nola interesatuak egindako eskariz.\nLaugarrena. Izaera pertsonaleko Datuak Babesteko Lege Organikoa betetzea.\nInformazioaren tratamenduak kontuan hartuko ditu Datu Pertsonalak Babesteari eta Eskubide Digitalak Bermatzeari buruzko abenduaren 5eko 3/2018 Lege Organikoa eta aplikagarri diren bestelako arauak.\nDatu pertsonalak hautapen prozesuan parte har tze ko eskaerak kudea tze ko ez besterako erabiliko dira, interesdunak emandako baimenean eta datu tratamenduaren arduradunari aitortutako ahal publikoetan oinarrituta, hain zuzen ere Europako Parlamentuaren eta Kontseiluaren 2016/679 (EB) Erregelamenduak, datu per tso nalen tratamenduari eta zirkulazio libreari dagokienean per tso na fisikoak babestekoak, 6.1 artikuluaren a) eta e) letretan xedatutakoaren arabera, hurrenez hurren.\nOrobat eman beharko dute izangaiek berariazko baimena, parte hartzeko eskaeran, beren datuak beste administrazio publiko batzuei lagatzeko. Datu lagapen horren helburu bakar eta esklusiboa izango da administrazio publiko horiek enplegu eskaintzak egin ahal izatea, legez aurreikusi bezala; eta izangaiaren onarpena berariaz jasotzen ez bada, lagapenaren aurka dagoela joko da.\nDatuak atzitzeko, zuzentzeko, ezerezteko, mugatzeko eta aurka egiteko eskubideak erabiltzeko aukera dago, eta horretarako, idatzia bidali behar da Elgoibarko Udaleko Pertsonal Sailera.\nAukeraketa prozesu hau publizitatearen printzipioak edo hatsarreak gidatzen du; beraz, prozesu honetan parte hartzen duten pertsonek euren eskabideetan Elgoibarko udalari ematen dizkioten datu pertsonalak erabiltzea edo tratatzea onartu egiten dute, aukeraketa-prozesuaren emaitza partzialak eta behin betikoak buletin ofizialetan, iragarki-tauletan, webgunean eta beste hedabide batzuetan argitara emateko.\nBosgarrena. Izangaiak onartzea.\nAurrekoa amaitu ondoren, Alkatetzak Ebazpena emango du, onartutakoen eta baztertutakoen behin-behineko zerrendak onartzeko, eta zerrenda horiek Elgoibarko Udalaren iragarki-taulan eta Udalaren web-gunean jarriko dira. Erreklamazioetarako eta eskaeretan egindako akatsak edo okerrak konpontzeko, 5 laneguneko epea izango da.\nErreklamaziorik ez badago, behin behineko zerrenda horiek, besterik gabe, behin betiko zerrenda bihurtuko dira. Erreklamaziorik badago, behin betiko zerrenda horiei onespena emango dien ebazpen berri batean onartu edo baztertuko dira, eta zerrendak aurretik adierazitako modu berberean argitaratuko dira.\nProbetan, Ebazpenaren arabera prozesuan onartutako izangaiek parte hartu ahal izango dute, baita zerrendetan baztertuta daudenek ere, baldin eta dagozkien inpugnazioak aurkeztuak dituztela eta erabakitzeko daudela frogatzen badute deitutako proban. Ebazpenean erreklamazioak atzera botako balituzte, pertsona horiek prozesutik kanpo geratuko lirateke.\nSeigarrena. Epaimahai kalifikatzailea.\nProbak kalifikatzeko epai-mahaia nork osatzen duten Udalaren iragarki-taulan eta udal web-gunean argitaratuko da. Epaimahaikideei, Herri Administrazioen Araubidea eta Guztientzako Administrazio Jardunbidearen Legeko 28. eta 29. artikuluek aurreikusitako ezespen- eta abstentzio-kasuak aplika dakizkieke.\n— Antolamendu eta Pertsonal Zuzendaria.\na) Elgoibarko Jarduneko Udaltzainburua.\nb) Elgoibarko Udaltzaingoko 2 agente edo jarduneko agentea lehena.\n— Udaleko Administrazio Orokorreko funtzionario bat.\nEuskararen ezagutza neurtzeko, propio Herri Ardularitzako Euskal Erakundeko edo IVAPeko ordezkari bat izendatuko da.\nEpaimahaien jardunbidea Administrazio Jardunbidearen Legeak kide anitzeko organoei buruz agintzen duenari lotuko zaio.\nEpaimahaiak, aholkulari adituen edo enpresa berezituen laguntza eskatu ahal izango du egoki ikusten dituen ariketetarako, eta aholkulari horiek beren espezialitate teknikoetan laguntza ematera mugatuko dira.\nEpaimahaia eratzen denetik, haren jardunbideak balio izateko, epaimahaikideen gehiengoak bertan egon beharko du.\nEpaimahaiaren erabakiak botoen gehiengo bidez hartuko dira. Epaimahaiburuan dagoenaren kalitatezko botoaren bitartez ebatziko dira berdinketak.\nEpaimahaiburua (edo bere ordezkoa) bertaratu ez bada, gaixo dagoelako, bere kargua hutsik dagoelako edo bestelako lege-arrazoiren bat dagoelako, hierarkian maila goragokoena duen, antzinatasun handiena duen edo adinez zaharrena den epaimahaikideak hartuko du haren lekua, esandako hurrenkera horretan.\nIdazkari titularraren edo bere ordezkoaren kargua hutsik badago, bertaratu ez bada, gaixo badago edo titularrari zein ordezkoari eragiten dien legezko bestelako arrazoiren bat badago, epaimahaikideen gehiengoaren erabakiz aukeratzen den kideak beteko du haren kargua.\nEpaimahaiak autonomia osoz jardungo du, eta bera izango da prozeduraren gardentasunaren eta objektibotasunaren, proben edukiaren eta konfidentzialtasunaren eta deialdiko oinarriak zorrotz betetzearen erantzulea.\nHalaber, ordenamendu juridikoarekin bat etorriz, batetik, oinarri hauek aplikatzerakoan sortzen diren zalantza guztiak ebatziko ditu; bestetik, deialdia behar bezala garatzeko hartu beharreko erabakiak hartuko ditu; eta, azkenik, oinarrietan aurreikusi gabeko kasuetan erabili beharreko irizpideak ezarriko ditu.\nEpaimahai kalifikatzailearen ebazpenak lotesleak izango dira izendapena egitea dagokion organoarentzat, baina horrek ez du esan nahi organo horrek erabakia berrikusi ezin dezakeenik indarrean dagoen Herri Administrazioen Araubide Juridikoaren eta Administrazio Prozedura Erkidearen Legeak aurreikusitakoaren arabera.\nKomunikazioetarako eta gainerako gorabehera guztietarako, Epaimahaiak ondoko helbide hau du: Elgoibarko Udaletxea, Pertsonal Saila, Kalegoen plaza 1, 20870 Elgoibar.\nZazpigarrena. Aukeraketa-prozesuaren hasiera eta garapena.\nOposizioko lehenengo ariketa non eta noiz izango den Elgoibarko Udalaren iragarki-oholean eta udal web-gunean emango da argitara, aukeraketa-prozesuan onartutakoen eta baztertutakoen behin-betiko zerrenda onartzeko ebazpenarekin batera.\nOposizio-faseko ariketa bakoitzerako deialdi bakarra egingo zaie izangaiei. Deitzen zaion unean oposiziogile bat ez bada agertzen proba horietako edozeinetara, nahiz eta ezinbesteko arrazoiak tarteko, besterik gabe, galdu egingo du parte hartzeko eskubidea ariketa edo proba horretan eta horren hurrengoetan; beraz, aukeraketa-prozesutik baztertuta geratuko da. Hautaketa prozesutik kanpo geratuko dira baita ariketak egiten hasi ondoren sartzen diren izangaiak ere.\nLehenengo ariketaren ondoko gainerako ariketei dagokienez, hasi baino 48 ordu lehenago gutxienez iragarriko du epaimahaiak ariketa.\nProzeduraren edozein unetan, epaimahaiak jakinez gero izangaietako batek ez dituela betetzen deialdiak eskatzen dituen betekizunak edo baldintzak, prozeduratik kanpo geratuko da, berari entzun eta gero, eta hautaketa prozesua deitu duen agintaritzari emango zaio horren berri, egun horretan bertan eman ere.\nEpaimahaiak oposizio-faseko ariketen ordena aldatzea erabaki dezake. Hala eginez gero, ariketa hasi baino 72 ordu lehenago gutxienez jakinaraziko die izangaiei.\nZortzigarrena. Aukeratzeko prozedura.\nEpaimahaiak edozein unetan eska diezaieke izangaiei nork ber burua identifikatzea, eta horretarako, oposizioaren ariketa bakoitzean NANa edo beste edozein dokumentu ofizial eraman beharko dute aldean, epaimahairen iritziz izangaiaren nortasuna behar den bestean egiaztatzekoa dena (pasaportea, gidabaimena).\nOposizio faseko ariketa bakoitzean, ariketak zuzendu eta izangaien nortasuna ezagutzera eman eta bakoitzaren kalifikazioa erabaki baino lehen, ariketa gainditzeko behar den gutxieneko puntuazioa lortzeko beharrezkoa den ezagutza maila edo muga ezarri ahal izango du.\nEpai-mahaiak, ariketak Oinarri honetan aurreikusitako hurrenkeran egin beharrean beste hurrenkera bat jarraitzea erabaki dezake; erabaki dezake baita egun berean ariketa bat baino gehiago egitea. Kasu horretan, aurreko ariketa gainditu dutenen ariketak izango dira aztertuko dituen bakarrak.\nArau orokor legez, hiru laneguneko epea ezarriko da -Epaimahaiaren ebazpena argitaratzen denetik zenbatuta- egindako azterketak berraztertzeko eskaera egiteko edo azterketei emandako kalifikazioen inguruko erreklamazioak egiteko.\nAzterketa idatziak egitean, Epaimahaiak bidezkoak diren neurriak hartuko ditu izangaien anonimotasuna bermatzeko, beti ere ahal den neurrian.\nIzangaien hautaketa oposizio bidez egingo da.\nOposizioaldia ariketa hauek osatuko dute:\n1. Lehenengo ariketa: Nahitaezkoa eta baztertzailea. Elgoibarko kaleen ezagutza, besteak beste: zentro ofizialak, osasun eta gizarte-ongizate zentroak, kultura zerbitzuak, hezkuntza zentroak, zerbitzu erlijiosoak, Iberdrola, «correos», kirol instalazioak eta industrialdeak. Ariketa honetan, herriko kale, eraikin edo leku jakin batera joateko autoz edo oinez joateko bidea zein den galdetu ahal izango da.\nAriketa honi, gehienez, 20 puntu emango zaizkio, eta 10 puntu gutxienez lortu beharko dira gaindituko bada.\n2. Bigarren ariketa: Nahitaezkoa eta baztertzailea. Ariketa teorikoa, erantzun alternatiboko galdetegi bati erantzutekoa. Okerreko erantzunak penalizatu egin ahal daitezke.\nLehenengo eta bigarren ariketa egun berean egin ahal izango dira.\n3. Hirugarren ariketa: Proba fisikoak: Nahitaezkoa eta baztertzailea. Izangaiek I. eranskinean deskribatzen drien probak egin beharko dituzte.\nIzangaiek proba fisiko hauek egiten dituztenean, erantzukizuna beraiena bakarrik izango da; eta probok egiteko, kirol ekipo egokia ekarri behar dute.\nHirugarren ariketa horri, gehienez, 20 puntu emango zaizkio, eta ariketa guztietan 10 puntu gutxienez lortu beharko dira gaindituko bada.\n4. Laugarren ariketa: Nahitaezkoa eta baztertzailea. IVAP-HAEEren 2. hizkuntza-eskakizuna egiaztatzea. Hirugarren ariketa hau egiteko ordena alda daiteke, IVAP-HAEEk aukeraketa prozesuetako hizkuntza-eskakizunen azterketetarako deialdi bateratuak egiteko ezar dezakeen egutegiaren arabera.\nEz dute proba hau egin beharrik izango ordenamendu juridikoak IVAParen 2., 3. eta 4. hizkuntza-eskakizunen baliokidetzat jotzen dituen titulu edo ziurtagiri horietako bat dutenek, baldin eta titulu horiek probaren egunaren aurretik lortu izan badituzte. Titulu horien fotokopia aurkeztuz egiaztatu beharko da.\nGai/ Ez-Gai bezala kalifikatuko da.\n5. Bosgarren ariketa: Nahitaezkoa eta baztertzailea. Elkarrizketa, kanpoko enpresa batek lanpostu honetarako behar den pertsonaren egokitasuna ikusteko egingo dituenak. Elkarrizketa ariketa honetarako etorriko diren psikologoekin bakarrik egingo da; gainerako epai-mahaikideak ez dira aurrean izango. Ariketa hori baztertzailea da eta 0tik 40 puntura bitarteko puntuazioa emango zaio; gutxienez 20 puntu lortu beharko dira gaindituko bada.\nBederatzigarrena. Prozesuaren azken kalifikazioa eta berdinketa.\nBehin betiko sailkapenaren ordena, araiketa guztietan eskuratutako puntu guztiak batuta aterako da.\nEuskal Funtzio Publikoari buruzko Eusko Legebiltzarreko 6/1989 Legearen 27.2 artikuluak ezarritakoaren arabera eta Gizonen eta Emakumeen Berdintasunerako otsailaren 18ko 4/2005 Eusko Legebiltzarraren 20.4.a) artikuluaren arabera, gaitasun bera badago, lehentasuna emango zaio dena delako lanpostu horretan % 40 baino ordezkaritza gutxiago duen sexuko pertsonari, salbuespena izango da lanposturako beste hautagai puntuetan berdinduak neurri hori ez aplikatzea justifikatzen duten ezaugarriak dituenean –nolanahi ere, ezaugarriok ez dute eragin behar sexuaren ziozko bereizkeriarik-; kasurako, laneratzeko eta lanbide-sustapenerako arazo bereziak dituzten beste kolektibo batzuetako kide izatea.\nAurreko paragrafoan arautu denaren kaltetan gabe, hala ere, berdinketak bere horretan segituko balu, ordena irizpide hauen arabera ezarriko litzateke:\n1. Aurrenik, bosgarren ariketan puntuaziorik handiena lortu duena.\n2. Hurrenik, lehenengo ariketan puntuaziorik handiena lortu duena.\n3. Eta azkenik, zozketa bidez.\nEmaitza eta kalifikazio guztiak Elgoibarko Udalaren iragarki-tauletan eta web-gunean argitaratuko dira.\nBehin aukeraketa-prozesuko kalifikazioak eginez gero, epaimahaiak kalifikazio horien arabera egingo du prozesua gainditu dutenen zerrenda. Zerrenda hori egin ondoren, Epaimahaiak Elgoibarko Udalaren iragarki-taulan eta webgunean argitaratuko du gainditu duten izangaien zerrenda, lortutako puntuazioaren arabera lanpoltsan sartzen direnena.\nHamargarrena. Agiriak ekartzea eta izendapena egitea.\nEdozein kasutan ere, izendapenaren aurretik, lanpostua betetzeko proposatu den oposiziogileak Pertsonal Sailean dokumentazio hau entregatu beharko du:\n— Zinpeko aitorpena, zeregin publikoak betetzeko gaitasuna ez duela galduta eta Administrazio Publikoaren zerbitzutik zigor-espediente bidez ez dagoela baztertuta esaten.\n— Zinpeko aitorpena hauxe esaten: ez dagoela Administrazio publikoetan lan egiten duten langileen bateraezintasunei buruzko abenduaren 26ko 53/1984 Legean aurreikusitako bateraezintasuneko eta ezgaitasuneko inongo kasutan sartuta.\n— Elgoibarko Udaleko zerbitzu medikoen ziurtagiri medikoa, bere lanean jardutea oztopatuko liokeen gaixotasunik eta akats fisikorik ez duela egiaztatzen\n— Dokumentazio hori aurkezteko emandako epearen barruan izangaiak ez badu agiririk ekartzen, edo ez badu egiaztatzen bete egiten dituela eskatutako baldintzak, aukeraketak ez du inongo ondoriorik izango eta ordura arte egin dituen jardun guztiak baliogabetuta geratuko dira.\nBitarteko funtzionario izendatu den izangaia behartuta egongo da Udalbatzak komenigarritzat jotzen dituen prestakuntza- eta trebakuntza-ikastaroak egitera, bete beharreko lanpostuko eginkizunei lotutako gaietan beharrezko gaitasuna edo ezaguera lortzeko; eta hori dena Euskal Funtzio Publikoari buruzko uztailaren 6ko 6/89 Legearen 28. artikuluak ezartzen duenaren arabera.\nHamaikagarrena. Deialdiaren inpugnazioa.\nInteresatuta daudenek inpugnatu dezakete deialdia, haren oinarriak eta haien ondorioz eta epaimahaiaren jardunaren ondorioz sortatutako administrazio-egintza guztiak, Administrazio Publikoen Administrazio Prozedura Erkidearen 39/2015 legeak dioen kasuetan eta hark ezarritako moduan.\n1. 6/2015 Legegintzako Errege Dekretua, urriaren 30ekoa, Trafikoari, Ibilgailu Motordunen Zirkulazioari eta Bide Segurtasunari buruzko Legearen Testu Bategina onartzen duena:\nII. titulua. Zirkulazioko jokabide-arauak.\nIII. titulua. Seinalizazioa.(53 eta 54 artikuluak).\nIV. titulua. Administrazio-baimenak.\nV. titulua. Zehapen-araubidea.\nhttps://www.Boletín Oficial del Estado.es/legislacion/\n2. Azaroaren 23ko 10/1995 Lege Organikoa, Zigor Kodeari buruzkoa:\nhttps://www.Boletín Oficial del Estado.es/buscar/pdf/ 1995/Boletín Oficial del Estado-A-1995-25444-consolidado.pdf\nBide-segurtasunaren kontrako delituak.\nDelituak eragozteko edo delituen jazarpena sustatzeko eginbeharrak ez betetzea.\nFuntzionarioek egoitzaren bortxaezintasunaren kontra egindako delituak eta intimitateari buruzko gainerako bermeak.\nAgintaritzariren aurkako atentatuak, agintaritzaren agenteen funtzionario publikoen kontrakoak, eta haiei jarkitzea eta desobeditzea.\n3. Alkohola duen edariak bidegabeki kontsumitzearen ordenantza.\n4. Animaliak eduki eta babesteko Udal Ordenantza.\n5. Baimen eskaerara lotuta dauden establezimenduen barnean soinua kontrolatzeko jardueraren udal ordenantza.\n6. Bide edo leku publikoak komertziala ez den publizitatearekin erabiltzeari buruzko Ordenantza.\n7. Bide publikoen garbiketari buruzko Udal Ordenantza.\n8. Hiri izaera duten Elgoibarko bide publikoetako erabilera trafikoa eta segurtasuna arautzen duen ordenantzaren aldaketa.\n9. Hiriko zakarren bilketa eta erre ezineko ondakinen tratamenduari buruzko Udal Agintarautza.\n10. Kaleko terrazen eta mahaien instalazioa arautzen duen udal ordenantza.\n11. Gazteen lokalak arautzen dituen Ordenantza.\nAraudi hau topatzeko: https://www.elgoibar.eus/ «Udala» atalean, «Ordenantzak, udal araudia».\n— Lehenengo ariketa. Abdominalak.\nLurrean etzanda, ahoz gora, hankak elkarrren ondoan jarrita eta belaunak erdi-tolestuta; eskuak garondoan gurutzatuta eta oinak oratuta. Izangaia jarri egin beharko da, eta, gorputz-enborra ezkerrera jiratuz, eskumako ukalondoarekin ezkerreko belauna ukitu behar du. Ondoren, berriro lurrean etzan. Berriro jarri, eta, gorputz-enborra eskumara jiratuta, ezkerreko ukalondoarekin ezkerreko belauna ukituko du. Ondoren, berriro lurrean etzan. Minutu batean, ahal den bestean errepikatuko da ariketa hori.\nErrepikap. Puntuak Errepikap. Puntuak\n45 5,00 27 2,13\n44 4,88 26 2,00\n43 4,75 25 1,88\n42 4,63 24 1,75\n41 4,50 23 1,63\n40 4,38 22 1,50\n39 4,25 21 1,38\n38 4,13 20 1,25\n37 4,00 19 1,13\n36 3,88 18 1,00\n35 3,75 17 0,88\n34 3,50 16 0,75\n33 3,25 15 0,63\n32 3,00 14 0,50\n31 2,75 13 0,38\n30 2,50 12 0,25\n29 2,38 11 0,13\n28 2,25 10 edo gutxiago 0,00\n— 2. ariketa. Beso-flexioak.\nHankak perpendikularrean, oin puntak lurrean, eskuak markatzaileak duen zabalera horretan eta besoak luzatuta.\nBesoak tolestu bularrarekin markatzailea ukitu arte. Besoak luzatzeko orduan ez da utziko gorputz-enborraz edo gerriaz laguntzen. Hankak, gerria eta gorputz-enborra lerroan eduki behar dira. Kontuan hartuko diren flexio bakarrak irregularitate horietako bat egin ez dutenak izango dira. Behin hasiz gero, ezingo da atsedenik hartu amaitu arte.\n30 5,00 24 5,00\n29 4,88 23 4,88\n28 4,75 22 4,75\n27 4,63 21 4,63\n26 4,50 20 4,50\n25 4,38 19 4,38\n24 4,25 18 4,25\n23 4,13 17 4,13\n22 4,00 16 4,00\n21 3,88 15 3,88\n20 3,75 14 3,75\n19 3,50 13 3,50\n18 3,25 12 3,25\n17 3,00 11 3,00\n16 2,75 10 2,75\n15 2,50 9 2,50\n14 2,25 8 2,25\n13 2,00 7 2,00\n12 1,75 6 1,75\n11 1,50 5 1,50\n10 1,25 4 1,25\n9 1,00 3 edo gutxioago 0,00\n5 edo gutxioago 0,00\n— 3. ariketa. Lasterketa: 60 metro.\nAbiapuntuko jarrera, zutik; aurreko oinak abiapuntu-marra ukituko du.\n8”0 5,00 10”0 5,00\n8”1 4,75 10”1 4,50\n8”2 4,50 10”2 4,00\n8”3 4,25 10”3 3,50\n8”4 4,00 10”4 3,00\n8”5 3,50 10”5 2,50\n8”6 3,00 10”6 2,00\n8”7 2,50 10”7 1,50\n8”8 2,25 10”8 1,00\n8”9 2,00 10”9 0,50\n9”0 1,75 11”0 0,00\n— 4. ariketa. Abiadura-erresitentzia lasterketa: 800 metro.\nAbiatzeko jarrera: irteera, zutik.\n2’32”-2’40” 5,00 3’02”-3’12” 5,00\n2’41”-2’49” 4,40 3’13”-3’23” 4,40\n2’50”-2’58” 3,80 3’24”-3’34” 3,80\n2’59”-3’07” 3,20 3’35”-3’45” 3,20\n3’08”-3’16” 2,60 3’46”-3’56” 2,60\n3’17”-3’25” 2,00 3’57”-4’07” 2,00\n3’26”-3’34” 1,40 4’08”-4’18” 1,40\n3’35”-3’43” 0,80 4’19”-4’29” 0,80\n+3’43” 0,00 +4’29” 0,00\nElgoibar, 2019ko urtarrilaren 22a.—Ane Beitia Arriola, alkatea. (365)


“Ainarak herrira itzuliko dira”, Ibon Muñoa Arizmendiarrieta : ataramiñe\n2015, 27 uztaila\nAtaramiñe, 2014. Euskaraz\nAzaleko irudia: Mitxel Zarrabe\nHitzaurrea: Mikel Arrillaga\nIrakurri / Deskargatu hemen:\n>> Ainarak herrira itzuliko dira.pdf\n>> Irakurri on-line\n>> e-book eta beste formatu batzuetan\nIbon Muñoa (Eibar) 2000. urtean atxilotu zuten. Ainarak herrira itzuliko dira liburu honetan 2011-2013 tartean Puerto I espetxean idatzitako bertso eta olerkiak kronologikoki antolatuta bildu dira, Ametsen txokoan bizi naiz (Ataramiñe, 2011) liburuaren ildo eta ordenari ere jarraiki. Izan ere, lehen bilduma horretan atxilotu zutenetik 2011 artean Valdemoro, Kordoba eta Puerto I espetxeetan idatzitako 162 poema eta bertso biltzen ziren kronologikoki antolatuta. Ainarak herrira itzuliko dira, bada, Ametsen txokoan bizi naiz liburuaren segida dela esan dezakegu.\nMuñoaren bertso eta olerkietan ametsak, oroimenak eta desioak, askatasuna eta kartzela, zapalketa eta burruka… agertuko zaizkigu ezinbestez, hitz-neurtuetan beti ere, lehenengo orritik azkeneraino euskal preso politikoaren mundu txikiaren eta handiaren barrenetik elkarrekin bizitzeko gonbidapenarekin.\nAinarak herrira itzuliko dira liburua 2014. urtean argitaratu genuen. Geroztik, egileak, Ibon Muñoak, hainbat zuzenketa egin dizkio inprimatutako bertsioari, liburuaren izkribuak kopiatzean editoreek nahi gabe egindako akatsak zuzentzeko. Hartara, orain sarean eskura daukazun bertsio digital honetan behintzat erratak zuzendu ditugu.\nIbonek agindutako zuzenketak kontsultatzeko: >> zuzenketak.pdf\nEzagutzen ditut Ainara izeneko txori batzuk. Behin ehiztariek harrapatu eta urrutiko kaioletan sartu zituzten. Ez ziren loroak, ordea. Horiei gustatu egiten zaie itxita bizitzea, Ainarei ez; gainera, loroek maite dute nagusiaren esana behin eta berriz errepikatzea, Ainarek ez. Horiek garbi dituzte ideiak eta gai dira eskopeta-zale maltzurrei aurre egiteko ere.\nEuskal Herrian bietatik dago ugari: batetik, badaude datorrena datorrela burua jaitsi eta isilik gelditzen diren hegazti akritikoak. Beldurrak eta erosotasunak geldiarazi ditu, eta ikasi dute bizitzen alpiste apur batekin. Elikatzen dira, batez ere, futbolaz eta komunikabideen gezurrez. Nahikoa dute, ez dute gehiagoren beharrik. Tarteka haserretzen dira, beraien kirol talde kuttunak galdu duelako, edo kaiolako atea estutuko dietelako apur bat gehiago, baina ez dute ozenegi esango, badaezpada. Bestetik, zorionez, hegodun kritiko asko dago gurean. Iritzia dute edozein gertakizunen aurrean. Haserretu egiten dira eta salatu egiten dituzte injustiziak. Ez dute gainekoen esana onartzen beraien galbahetik igaro gabe, hausnartu gabe. Beraien iritzia ematen dute ausardiaz eta zorrotz, baina baikortasunez.\nNiri iritsi zait belarri ertzera, Eibarko Ainara baten kantu hots ederra. Abesten aritu zait 2011ko otsailetik 2013ko irailera arte. Zortziko zaharrean bota dit bertso ugari, hamarreko txikian ere ez gutxi, baina baita habaneran eta bederatziko txikian ere. Kartzelako gertaerei buruz, herenegun; Euskal Herriko gairen baten gainean, atzo; historiaren inguruan, gaur, eta sarri, politikaz, zein maitasunaz… ez dut aspertzeko tarterik izan inondik ere.\nZuri, irakurle, ez dizu inork kantatuko goxo-goxo belarrira, zorte izugarria duzu, ordea. Izan ere, bertso guzti-guztiak esku artean dituzu liburu mardul honetan. Hala ere, irakurri egin ditzakezu eta Ainara bat etxe ondoko zuhaitzetik ari zaizula irudikatu; edo zure ondoan dagoenari eska diezaiokezu abesteko, zu lasai-lasai etzanda zauden bitartean.\nBegiz ikusi edo belarriz entzun, kontua da bertsook zeure baitan sentitzea. Barre egitea umore zipriztin bakoitzarekin, edo negar bere malenkoniarekin bat egitean. Konplizitate keinuak ere eragingo dizkizute, tarteka. Ez zaitez liburuaren gainetik pasa, senti ezazu zeure barrenean hitz bakoitzaren arnasa.\nOrain isilik dago gure Ainara. Niri, behintzat, ez zait aspaldian iritsi bere kanturik belarri ertzetara. Bertso berriak prestatzen ariko da ziurrenik. Kukua bai, kukua sarritan entzun dut 2014ko udaberrian. Errepikakorra da bere jarduna, baina polita oso, beti adarra jotzen ariko balitz bezala. Askatasun izugarria du txori horrek. Nahi duenean etorri eta okupatuko du txantxangorriaren kabia, trukean ezer eskaini gabe, gainera. Libre ibiliko da zuhaitzez-zuhaitz eta kabiz-kabi. Boterea ere badu, bestalde. Entzuten dugun lehen aldian, aldean dirurik ez badugu, begizkoa botako digu, eta gure ekonomia apalari bere horretan eutsiko dio urtebetez. Hala eta guztiz ere, izugarri pozten gaitu bere soinua entzuteak, patrikan sosik izan ala ez izan.\nAinarek, aldiz, ezin dute Euskal Herrira etorri oraindik. Garesti ordaintzen ari dira txori konprometituak izatea. Izan ere, oso urrunetik heldu zait musika. Batzuetan, interferentziak izan ditu soinuak, baina azkenerako lortu dut dena garbi entzutea. Baikorra da mezua, gelditu zaidan sentsazioaren bestekoa. Lasai nago, Ainarak Euskal Herrira itzuliko direlako. Ea laster datozen gure basoetara, lastima baita horrenbeste zeresan daukaten txoriak urrun eta preso bizi beharra. Kuku bihurria entzuteaz hainbeste pozten bagara, zer sentituko ote dugu Ainaren ahotsa\nEz dizut ezer gehiago aurreratu nahi. Nago honaino iritsi bazara liburu honetako bertso sortak ere gustura irakurriko dituzula. On egin!\nIritsi zait urrutiko\ntxoriaren kantu hotsa,\neta distantziak ez du\nbilakatu kantu hotza.\nHeldu zait malenkonia\nhaserrea eta poza,\nbere deiadar ozena\npolita bezain zorrotza.\nEuskal Herriaz dihardu\nezer ez zaio arrotza,\ngure artean bihotza,\nkilometro asko dago,\nbaina oso tarte motza (ber.)\nEibar, 2014ko maiatzaren 18a\nAtalak: Ataramiñe, Bertsoak, katalogoa, liburuak, PDF, Poesia, presoak


Aizpitartera bisita gidatua - Aizpitarte Elkartea\nAizpitartera bisita gidatua\nPosted on 25 uztaila 2020 10 otsaila 2021 by Aizpitarte Elkartea\nLarunbat honetan, uztailaren 4an, udako lehen bisita gidatua egin dugu Aizpitartera. Bisita hauek hiriaren sorreraren 700. urteurrenaren ospakizunaren eta Errenteriako Udalak antolatzen dituen ekitaldien artean kokatzen dira.\nBisita Barrengoloia aparkalekuan hasi da, Listorreta jolas-parketik pixka bat aurrerago. Handik Aizpitarteko kobazuloetara jo dugu, muino honek dituen balio kultural eta naturalak azaltzeko.\nHaitzulo hauek, haitzuloetako artea dutelako, Ongi Kalifikatu bezala katalogatuta daudenez, Aizpitarte III eta Aizpitarte IV haitzuloen ibilbidearen zati bat bisitatu dugu. Ibilbidean zehar, haitzulo horien kokagunearen garrantzia azaldu dugu, baita haien testuinguru geologikoa, barrunbe horiek erabili dituzten zibilizazio desberdinak eta horietan babesten den saguzarren kolonia garrantzitsua ere.\nHurrengo bisita gidatuak uztailaren 18an eta abuztuaren 22an eta 29an izango dira. Izena emateko, mezu elektroniko bat bidali behar da aizpitarteelkartea@gmail.com helbidera. Ingurunea babesteko, plazak mugatuak dira.\nAizpitartera bisita gidatu berria\nAizpitarte, abuztuak 22\nAurkitu AizpitarteIV-eko buztinean modelatutako bisontea eta zaldia 3Dtan\nAizpitarte V.eko labar-artearen aurkikuntzei buruzko artikulua\nAntzinako egiturak berregokitzea mehatxatutako saguzarren habitaterako.\nAIZPITARTE ELKARTEA - Urola 1 bajo trasera - 20100 Errenteria - aizpitarte@aizpitarte.org


1. Maiz egiten diren galderak - Nafarroako Aldizkari Ofiziala\nInteresatzen zaizkidan iragarkiei buruzko alertak jasotzen ditut, baina iristen zaidan mezuan ezin dut “klik egin” iragarki horietara sartzeko.\nZoaz "NireNAO - Nire datuak" orrira eta ikusi "Nire postak HTML formatua onartzen du" markatua ote duzun posta elektronikoaren formatuaren bi aukeren artean. Hala ez bada, hautatu aukera hori eta Ados (*) dioen laukian klik egin. Jasotzen duzun hurrengo mezuan arazoa konpondu zaizula ikusiko duzu.\nNire udaleko iragarkiak jasotzeko alerta bat sortu dut, baina ez zaizkit iristen espero nituen abisuak.\nBeharbada "Iragarkia argitaratzen duen entitatea" eremuan "udala" edo "kontzeju" hitza sartu duzu. Hala egin baduzu, zure udalaren edo kontzejuaren izena besterik ez idatzi. Zerorrek ikus dezakezu NAOko iragarkien goiburuan toki entitatearen izena ageri dela, baina ez besterik.\nSortu daiteke udal baten baino gehiagoren iragarkiak jasotzeko alerta?\nBai. Eragileez baliatu "Iragarkia argitaratzen duen entitatea" eremuan. Adibidez, "Barasoain OR Garinoain".\nNafarroako Gobernuaren barreneko erabiltzailea naizenez, NAOko web orriak zuzenean ematen dit sarrera, nik identifikatu beharrik izan gabe. Zertarako balio dit pasahitza izateak?\nEtxetik bertatik edo zure lanpostutik kanpoko beste edozein lekutatik sartzeko eta zure lanpostuan gorde dituzun iragarki eta alertak ikusteko. Horretarako, sistemak zure helbide elektronikoa eta pasahitza emateko eskatuko dizu.\nNAOren euskarazko web orrira sartu ohi naiz. Hitzaren erroa idatziz, deklinabideko kasuen aldaera guztiak bilatzeko aukera erabil daiteke?\nBilatu nahi duzun hitz-erroari izarñoa erantsi eta sartu kakotxen artean; adibidez, “deialdi*”.\nNola bilduko ditut lan publikoa eskaintzen duten deialdi guztiak, hala Nafarroako Gobernuarenak nola toki erakundeenak?\n"Atal honetan" eremuan, "Oposizioak eta lehiaketak. Lan Publikoaren Eskaintza" hautatu behar duzu. Gero, bilaketa hori egin ondoren, alerta bat sor dezakezu, gai honi buruz argitaratzen diren iragarkien berri eman diezazuten posta elektronikoaren bidez.\nAlertak sortzeko eta iragarkiak gordetzeko aukerak erabili nahi ditut, baina ez ditut inon aurkitzen.\nBi aukera horietarako, lehenik zeure burua identifikatu behar duzu web orrian. Horretaz gainera, alertak sortzeko, bilaketa bat egin behar duzu aldez aurretik, eta iragarkia gordetzeko, lehenbizi, ikusi egin behar duzu.


Octavio Paz poetaren biografia laburra Egungo Literatura\nHitz egin behar badugu Octavio PazLehenik eta behin literatur aroan kokatu behar dugu bere lana hobeto ulertzeko. Octavio Paz hura egin zen garaikoa zen abangoardia osteko poesia. 20ko hamarkadan abangoardia poetikoa kenduko balitz, Octavio Paz abangoardia horren ondorengo garaikoa zen, 30eko hamarkada.\n30eko hamarkada mundu osoan gatazka politiko-sozial handiko garaia bizi izan zen, eta horrek garai hartan bizi ziren idazleen kontzientzia izugarri bultzatu zuen. Horrela, egileek gustuko dute César Vallejo o Pablo Neruda bere poesia berrhumanizatzeko bidean bilakatu ziren. Poesia hispanoamerikarrak, abangoardiako garaiko lorpen formalei uko egin gabe, bizitzen ari zen errealitatearekiko konpromisoa areagotu zuen, baina gaur egun bizi dugun eboluzio honetan dibertsifikatu da oso bide desberdin eta desberdinetan. .\nOctavio Paz ez zen garai honetako bakarra abangoardiako ondokoa baina baita poetak ere Nicolas Guillénizenarekin ezagutzen da poesia beltza, Nicanor Parra beren "Antipoemak" y "Artefaktuak", Dulce Maria Loynaz bere batera "Poesia hutsa", Eduardo Carranza leku-markaren irudia bere batera klasizismoa o Ernesto Cardenal, erlijioso gisa zuen jarreratik, gizateriaren etorkizunari buruzko itxaropen abestiak abestu zituen.\nBaina gaur egun kezkatzen gaituen irudia ardatz hartuta, egin dezagun Octavio Pazen biografia labur hau: bizitza eta lana.\nOctavio Pazen bizitza eta lana\nOctavio Paz 1914an jaio zen Mexiko Hirian eta 1998an hil zen bere jaioterrian.. Poeta (lehen esan dugun moduan), poeta, saiakeragilea eta diplomatiko mexikarra izan zen, eta gauza bat nabarmentzen bada, besteak beste bistan denez, 1990ean Literaturako Nobel saria eman zioten. Diplomatiko gisa egindako ibilbideak Frantzian bizitzeko aukera emango zion, eta bertan surrealismoarekin harremanetan jarri zen. Gure herrialdetik, Espainiatik ere bidaiatu zuen, India eta Japonia ezagutzeaz gain.\nEgile honen ideologia ezkerrarekin lotuta zegoen beti eta horregatik, errepublikanoen aldeko izan zen Espainiako gerra zibilean, poesia osatzen duten bertsoak osatu zituen. "Ez gainditu". Alderdi konprometitu horretaz gain, ekialdeko filosofiak eta pentsamenduak kontinente hartan egindako egonaldian izandako eragin itzela adierazi behar dugu, bere lanetan islatu zena.\nFuntsezko kezka hizkuntza den lan batean murgiltzen da. Bere lana "Arkua eta lira" (1956), Mexikoko idazle honen poetika ulertarazten digun funtsezko testua da: poesiak eta olerkiak, hizkuntzak, erritmoak, unearen konsekrazioak, orainarenak eta oraingoak, saiakera honi buruzko galdera obsesiboak osatzen dituzte. . Bestetik, bere lana "Eguzki harria", 1957an argitaratua, Latinoamerikako poema zabal eta garrantzitsuenetako bat da, non hainbat motibo liriko (mundua, nik-zuekiko harremana, oraina, berehalakoa, bilaketa, erotismoa, ...) poetak hari buruzko hausnarketa sortzailearekin nahasten dira. prozesua. "Zuria" (1967) espazioko poema bat da, irakurketa modu desberdinetan egin daitekeena, eduki erotiko handikoa eta hizkuntza kezka handia duena. Bere lana "Iragana argi eta garbi" (1978) ibilbidea da, idazketa prozesuaren beraren inguruko gogoeta eta lasaitasunarekin hasten den bilaketa.\nOctavio Pazen 10 esaldi, beti gogoan izango ditugunak\n«Maitasuna zapaldutik jaio da; trukaketa maiz eta luzearen adiskidetasuna ».\n"Erotismoa eta poesia: lehena sexualitatearen metafora da, bigarrena hizkuntzaren erotizazioa".\n"Askatasunean irudikatzeak mundua eraldatu eta gauzak lehertzen ditu".\n"Natura defendatzea gizakiak defendatzea da".\n"Topaketa erotiko guztietan pertsonaia ikusezina eta beti aktiboa dago: irudimena".\n«Inork ez du bere gobernuan sinesten. Gehienez ere, herriak dimisioa ematen du.\n"Poesiak lehor samarra izan behar du ondo erretzeko, eta horrela argitu eta berotu gaitu".\n"Mexikarrak heriotzarekiko duen axolagabetasuna bizitzarekiko axolagabekeriaz elikatzen da".\n"Demokraziarik gabe, askatasuna kimera da".\n"Hauteskunde askerik gabeko nazioa ahotsik gabeko, begirik gabeko eta armarik gabeko nazioa da".\nArtikuluaren bide osoa: Egungo Literatura » Literatura » idazleak » Octavio Pazen biografia\n3333 esan zuen\negia oso interesgarria da\ngio esan zuen\noso ondo eskerrik asko nire etxeko lanetan lagundu 🙂\norlando octavio esan zuen\nOrlando octavio-ri erantzun


"Donostiako Gazteen Antzerki Topaketa" udazkenean izango da - Nontzeberri\nHasiera/ESZENA/“Donostiako Gazteen Antzerki Topaketa” udazkenean izango da\n“Donostiako Gazteen Antzerki Topaketa” udazkenean izango da\nGazteak antzerkira hurbiltzeko eta amateurrak eta profesionalak ez diren antzerki-taldeak bultzatzeko helburuz, Donostia Gazteriak Donostiako Gazteen Antzerki Topaketa antolatzen du, Donostia Kultura eta Kutxa Kulturren laguntzarekin.\nAurten ekimenaren 32. edizioa izango da, baina ez dute uztailean egingo, jaialdia udazkenera mugituko baita.\nIzen-ematea matxoan itxi zen, eta deialdian, Gipuzkoako, Nafarroako eta Madrilgo 16 konpainiak eman dute izena. Bi kategoria daude lehiaketan: 14tik 18 urtera bitarteko Junior Ekimenak hiru helburu ditu: ludikoa, pedagogikoa eta kultur ekintzak bultzatzea eta sustatzea. Gainera, topaketak parte hartzaile gazteak motibatu nahi ditu, beraien sormen prozesuan aurrera egin dezaten, eta baita euren kultur ekoizpenaren zabalpena bultzatzeko ere.\nDonostiako Gazteen Antzerki Topaketaren deialdiaren jakingarriak hemen dituzue.\nEuskal idazleentzat egonaldia Hendaiako Nekatoenean\nGaur, “BBK Sala Etxean” ekimenean antzerkia protagonista


Administrazio atxiloketa (Israel) - Italiako Abokatuak konektatuta. Handiena lege ataria italiako abokatuak.\nAdministrazio atxiloketa (Israel)\nAdministrazio atxiloketa neurri bat da debeku banakako askatasuna aplikatutako segurtasun-arrazoiengatikOrdenatu Israel neurri hori oinarritzen da Legea, agintaritza larrialdi egoera) aldarrikatzen zehar british agintaldia Palestinan, eta aldatua, an. urtean, Knesset osoko bilkuran saioa, gonbidatu Batzorde Konstituzioa, Legea eta Justizia bat prestatu faktura indargabetzea administrazio atxiloketa oinarrituta urratzen printzipio demokratikoak. Arabera B'tselem, Erdian, israelgo informazio giza eskubideak, lurralde okupatuetako indargabetzea ez zen posible gisa legeria gisa zerbitzatzen oinarri juridikoa gobernu militarraren zen indarrean herritar arabiar Israel. Estatuko administrazio atxiloketa erabiltzen da, batez ere kasu non arrastoak eskuragarri osatuko lortutako informazioaren arabera esan nahi du zerbitzu sekretu (bereziki Shin Bet), eta kasu non eta jendaurreko epaiketan maiatzaren detektatzeko informazio ulertuko segurtasun israelgo indarrek. Da, batez ere, aplikatutako ustezko militante pro-palestinarren eta bere konplizeak, eta, izan ere, aplikatutako israelgo herritarrek (adibidez, honako hilketa Yitzhak Rabin). Ministroak defentsa ditu agintaritzak erabaki detentions administrazio-aldi bat gehiegizko sei hilabete da, bada, uste du ez dagoela da bat ragionevele aukera duten gaia litzateke arriskuan segurtasun nazionala. Sailburuak berritu ahal izango agindua Neurri administrazio atxiloketa izan daiteke helegitea distrito auzitegi eta, bada, baztertu, auzitegi gorenak Israel. Auzoan epailearen ezeztatu ahal izango du atxiloketa, bada, uste du, hala nola neurri bat ezartzen da hainbat arrazoirengatik arabera, segurtasun nazionala (hala nola, ohiko delituak, ekitaldiak, eta abar).\nOrokorra gainbegiratzea zuzena betearaztea legearen datza justizia Ministerioak.\nMendebaldean banku eta Gazako, bakoitzak armadako komandante daiteke gai ordena bat administrazio atxiloketa, zein izan daiteke helegitea tokiko auzitegi militar eta, bada, ukatu, auzitegi gorenak. Gainera, kasu honetan, eskaera baliozkoa da sei hilabeteetan, baina izan daiteke berritu agintariek.\nIsrael oinarritzen da erabili administrazio atxiloketa, lurralde okupatuetako artikuluan Laugarren Genevako Konbentzioa dela dio,"bada okupatuz Botere jotzen da beharrezkoa, ezinbestekotzat arrazoi segurtasun, hartu segurtasun-neurriak bidean babestutako pertsona, ahal izango da, gehien bat inposatu behartu bizileku edo jarraitu euren barneratzea.".\nHala ere, according to the vice-europako Kontseiluko presidenteak, Luisa Morgantini,"administrazio atxiloketa onartzen da nazioarteko zuzenbidea, baina bakarrik larria murrizketak bere aplikazioa, ordena saihesteko arriskuan segurtasun nazionala irudikatzen jakin bat banakako. Israel, ordea, inoiz zehaztutako irizpideak zein definitzen da kontzeptua 'national security'. Hori dela eta, erabilera administrazio atxiloketa urratzen murrizketak emandako nazioarteko zuzenbide". Arabera txostena Nbeko kontalari berezia John Dugard,"geroztik, izan dute preso baino gehiago. palestinarrek Gaur egun, israelgo kartzeletan daude guztiak buruz. preso, barne adingabeak, emakumeak, berrogeita lau kide Palestinako Legegintza-Kontseiluak, eta zortzi ehun pertsona administrazio atxiloketa". Bederatzi ko uztaila, Presidente-in-bulegoan europako kontseiluak, Jean-Pierre Jouyet, adierazi duenez,"Udalak deiak Israel ekiteko esanguratsua ekimenak, bereziki, lehentasun gisa askapen emakume, seme-alabak, eta ordezkariak, aldian-aldian, hautatua, nor dira kartzelan edo azpian administrazio atxiloketa".\nZerga pasiboak: fondoaren aktibo babesteko\nEvrópu grunni til að bæta skilyrði líf og vinna


09 « otsaila « 2013 « LINGUA NAVARRORUM\nArchive for 9 otsaila, 2013\nNafarroako Bertso Txapelketa: asteburuko lehen azken-laurdena, Zelaietarentzat\nUltzamara jo du Nafarroako Txapelketak joan den asteko bi ekitaldien ondoren. Larraintzarreko kultur etxean jokatu da hirugarren saioa eta Julen Zelaietak bete ditu ongien arratsaldeko lanak. Beratarra martxoaren 9ko Elizondoko finalaurrekoan izango da, horrenbestez, Migel Mari Elosegi eta Xabier Silbeirarekin batera.\nOier Lakuntza izan da bigarren, eta Amaia Elizagoien hirugarren. Hauen atzetik ibili dira Aritz Saragueta beteluarra, Ekaitz astiz eta Haizea Beruete iruñear gaztea.\nBihar bilduko dira Iturenen laugarren azken-laurdenean parte hartu beharreko sei bertsolariak: Iñaki Aleman, Aimar Karrika, Eneko Lazkoz, Ioar Tainta, eta Egoitz Gorosterrazu eta Alazne Untxalo iturendarrak. Arratsaldeko 17:30ean hasiko da saioa.


Nazioartea | Kutxabank Enpresak\nKutxabank Enpresak Nazioartea ESEU\nZerbitzu osoa eskaintzen dizugu:\nfinantzazioa, laguntza, soluzio pertsonalizatuak...\nDen-denerako, zure alboan gaituzu\n30 urte baino gehiago zeurea bezalako enpresei laguntzen.\nEsportazioetarako, negozioa munduan ezartzeko, zure proiektuak ﬁnantzatzeko, zure salmentak aseguratzeko…\nGero eta gehiago dira nazioartera zabaltzeko prozesua haien estrategian sartu behar duten enpresak. Berrikuntza eta ekintzailetza sendotzeko gakoa da.\nBadakigu, gaur egun, nazioarteko eremuan lan egiteak adituen aholkularitza jasotzea eskatzen duela. Horrela, egoera bakoitzean finantzatzeko aukera onenetara bideratuko zaituzte.\nKontratatu bulezgoaren bitartez. Mailegua Kutxabanken ohiko arrisku-irizpideen arabera onartuko da.


Azkenengoko eguneratzea September 2, 2021\nBilboko “Film Sozialak” Zinema Ikusezinaren Nazioarteko Jaialdiak lankidetza eta jasangarritasun handiagoa sustatzen du\nHerrixka globalean, COVID-19ak gogora ekarri digu zein ahulak eta elkarren mendekoak garen. Esparru publikoaren laguntzarik gabe eta nazioarteko lankidetza zientifikorik gabe, askoz okerragoa izan zitekeen. Hala ere, txertoak lortzeko lasterketan eta beste kontu batzuetan, gizakiaren diruzalekeria eta zentzugabekeria noraino irits daitezkeen ere ikusi dugu.\nArazo handi horrek lehendik zeuden beste batzuk areagotu ditu: genero-indarkeriak, migrazioak, hondamen-seinaleak behin eta berriz bidaltzen dizkigun klima-aldaketa edota etenik ez duten gerra eta gatazka amaigabeak… Baina zergatik jarraitzen dugu etsaitasun-politikak egiten, hain kaltegarriak zaizkigun arazoetarako irtenbidea bilatu ordez? Zergatik ez dira inbertsio handiagoak egiten lankidetzan eta jasangarritasunean? Batzuek milioi askotako lasterketa espazialetan jolasten lurreko gaiei ekiten baino neurri handiagoan gozatzen dutelako edo, besterik gabe, besteen gainean duten boterea sentitu behar dutelako ote?\nDena dela, denek ez dute horrela jokatzen. Talde eta pertsona batzuk beti daude prest eredu positiboak sustatzeko, genero-ekitatean, gizartean, politikan, ingurumenean, ekonomian, bizikidetzan, justizia sozialean, kulturartekotasunean eta ingurumenarekiko errespetuan.\nKausa horiei agerikotasuna emateko eta haien helburuak lortzeko, ezinbestekoa da iritzi publikora iristea eta gizarte-aldaketaren aldeko lobby politikoa egitea. Hori guztia “Film Sozialak” Zinema Ikusezinaren Nazioarteko Jaialdiaren lanaren parte da, eta horixe egingo dugu aurtengo jaialdian aurkeztuko diren filmen emanaldien bidez. Gainera, film horiek ez ezik, Euskadiko batxilergoko eta lanbide-heziketako ikasleek jaialdirako egindako obrak ere izango ditugu ikusgai.\nZinema Ikusezinak 13 urte daramatza genero-berdintasunaren aldeko ekintza positiboak egiten. Ez geratu jaialdi honetara joan gabe, munduko jaialdi paritario bakanetako bat baita. 81 filmetatik, 42 emakumeek produzitu edo koproduzitu dituzte.\nMundua eraldatu nahi baduzu, hauxe da zure jaialdia!\nKultura Communication Desarrollo KCD GGKE


.gb - Wikipedia, entziklopedia askea.\n.gb Erresuma Batuarentzako sortu zuten herrialdeentzako goi mailako domeinua da, baina jada ezin da erregistratu. Erresuma Batuaren beste domeinuarekin batera (.uk) sortu zen, baina erabilera oso urria izan zen.\nGB Britainia Handiaren ingelesezko izenaren laburdura da, Great Britain. Erresuma Batua eta Britainia Handia lurralde bera ez direnez (Britainia Handian Ipar Irlanda ez dago barne), .uk mantendu eta .gb erregistratzen jarraitzeko aukera kendu zuten.\n(Ingelesez) .gb whois informazioa IANAren webgunean


Hondakin Zerbitzua bere onera bueltatzen hasiko da - Sakana - Guaixe.eus\nHondakin Zerbitzua bere onera bueltatzen hasiko da\nGuaixe 2020-05-28 10:42\nSakanako Mankomunitateko Lakuntzako egoitza.\nGaragarrilaren 1ean atez ateko bilketa betiko martxara bueltatuko da, 8an garbigune mugikorra eta Emausko trapuketariak.\nCOVID-19 gaitzak eragindako pandemiak Sakanako Mankomunitateko Hondakin Zerbitzuari ere eragin zion eta behar bezalako zerbitzua bermatzeko hainbat aldaketa egin behar izan zituen. Alarma-egoera arintzen ari den neurrian, Sakanako Mankomunitateak hondakin bilketak bere onera bueltatzea erabaki du. Astelehenean atez ateko bilketa beti bezala eginen da sistema hori duten zazpi herrietan.\nGaragarrilaren 8an, berriz, herriz herri ibiltzen den garbigune mugikorraren zerbitzua bueltatuko da. Emausko Trapuketariak ere egun horretan hasiko dira etxez etxeko bilketa egiten. Emausko Trapuketarien zerbitzua nahi dutenek dagoeneko Sakanako Mankomunitatean eskatu dezakete hitzordua. Horretarako, 948 46 48 67 telefonora hots egin edo Mank-en web orrian galdetegia bete behar da.\nAzkenik, bakarren batek tamaina handiko hondakinak baldin baditu Arbizuko hondakindegira eraman ditzake, astegunetan, 09:00etatik 14:00etara. Eta auzo-konpostagailuak, momentuz, itxita segituko dute.


Gobierno Vasco Irekia :: Sprilur-ek erabaki du ekimen pribatuarekiko lehia desleiala saihestea eta lurzoru politika zorrotz aplikatzea Gilsa-n Sartu Irekiara Pasahitza ahaztu zaizu? Berreskuratu hemen Emaila\nSprilur-ek erabaki du ekimen pribatuarekiko… http://www.irekia.euskadi.net/eu/news/11613 berria\nSprilur-ek erabaki du ekimen pribatuarekiko lehia desleiala saihestea eta lurzoru politika zorrotz aplikatzea Gilsa-n Sprilur-ek erabaki du ekimen pribatuarekiko lehia desleiala saihestea eta lurzoru politika zorrotz aplikatzea Gilsa-n Prezioa merkatukoa baino gehiago jaistea Estatuko laguntza bezala uler liteke, espekulazioa indartu lezake eta lehia desleiala gerta liteke enpresari pribatuentzat.\nGilsa-ko Administrazio Kontseiluko presidente eta Gasteizko alkate Javier Marotok ahoz eta inolako dokumentaziotan oinarritu gabe aurkeztu du gaur Jundiz industrialdean lursailak saldu eta alokatzeari buruzko proposamena.\nMarotok jendaurrean ezagutarazi zuenetik astebetera azaldu die bere plana Gilsa-ko bazkide instituzionalei (tartean Sprilur). Gai ordenatik kanpo eta zehaztapen gehiagorik eman gabe egin du aurkezpena.\nIragarpen hori ikusirik, Sprilur-eko ordezkariek eskatu diote idatzizko plan zehatz bat aurkeztu dezala. Gainera, ohartarazi diote Gilsa-ren ekimenek obligazio legal batzuk bete behar dituztela.\nZehazki, Sprilur-ek adierazi dio organismo publikoek lursailak saldu edo alokatzeko hartzen dituzten neurriek merkatuko prezioak errespetatu behar dituztela eta ezin diotela lehia desleialik egin ekimen pribatuari.\nGainera, Sprilur-eko ordezkariek alkateari azaldu diote Europako Batzordean debekatuta daudela horrelako diru-laguntzak, Estatuko laguntzatzat har daitezkeelako. Horren harira, Sprilur-ek eta Eusko Jaurlaritzak argi dute ez dituztela errepikatu nahi euskal instituzioek iraganean egin zituzten akats berberak, esaterako, opor fiskalen kontua bezalakoak.\nSprilur eta Eusko Jaurlaritzak azpimarratu dute beren lehentasuna dela enplegua sortu eta sendotzea eta euskal enpresei zeregin horretan laguntzea. Hala ere, gogora ekarri du lurzoru ekimenen arloan, instituzioek zorrotz jokatu behar dutela eta lehiaren arauak errespetatu behar dituztela.\nSprilur-ek, Eusko Jaurlaritzako lurzoru politikaren aplikazioan espezializatutako organismoa den aldetik, adi aztertuko du merkatuko prezioen eboluzioa eta enpresei laguntzen jarraituko du, baina ez enpresentzat segurtasun juridikoa sor dezaketen neurriak aplikatuta.\nSPRI Taldeko sozietatea hasi da merkaturatze formula berriak martxan jartzen, beti ere merkatuko aldagaiak eta baldintza zailak errespetatuta. "Erantzukizunez jarraituko dugu lanean, enpresa bakoitzari neurrira egindako jantzia egiteko eta gure industria-sareak behar duen lurzoru industriala eskaintzeko", azpimarratu dute SPRILUReko arduradunek.\nJaurlaritzak eutsi egingo dio merkatuko prezioen eboluzioaren arabera eskaintzeko hartua duen politikari, uste baitu prezioak jaitsiko balitu Europar Batasunak ulertuko lukeela Estatu laguntzak ematen ari direla; horrez gain, bide horretatik joz gero litekeena da geroago burbuilak sortzea eta espekulazioak indarra hartzea prezioek gora egiten dutenean.\n1982tik hona, SPRI Taldearen Azpiegitura Arloak 4 milioi metro karratu baino gehiago jarri ditu merkatuan. Epe luzera aurreikusten da 2015. urtetik aurrera kopuru hori 5,8 milioi metro karratuetara hurbilduko dela.\nHauxe da, lurralde historikoka, eskura dagoen lurzoru azaleraren banaketa: Araban, 167.597 m²; Bizkaian, 141.852 m²; eta Gipuzkoan 384.146 m².\nGasteizen, 2012ko uztailaren 5ean\nekimen pribatua lehia desleiala espekulazioa industria-lurzorua lursailak alokairua lurzorua saltzea Jundiz Gilsa Javier Maroto SPRILUR Berri honen iruzkinen RSSa\nSPRILUR-en web orriak industria-guneentzako 40 hektarea baino gehiago eskaintzen ditu Euskadin urte bat gutxi gora behera · 0


Hilabete frenetikoa Europan - Ideko\nHilabete frenetikoa Europan\nUrria hilabete frenetikoa izaten ari da Europan IK4-IDEKO zentro teknologikoarentzat. Gure ikertzaileek 3 proiektu europar berriren abiaraztean parte hartu dute (COROMA, ZAERO, FORZDM). Fabrikazio aurreratuak Europako herrialde nagusien ekonomian duen garrantzia estrategikoa ikusita, Europako Batzordeak ikerketa bat abiatu du akatsik gabeko fabrikazioaren esparruan, euskarri emanez honako proiektuei: ZAERO (Zero-defect manufacturing of composite parts in the aerospace industry) eta ForZDM (Integrated Zero Defect Manufacturing Solution for High Value Adding Multi-Stage Manufacturing Systems).\nFabrikazio aurreratua teknika berritzaile multzo bat da, EBk bere apustu estrategikoen artean jarria duena industria europarraren lehiakortasuna handitzeko. Aipagarria da, arlo horretan, I+G+b-tik eratorritako teknologiak oso azkar transferitzen direla merkatuko prozesu, produktu eta zerbitzu errealetara. Horien artean nabarmentzen da akatsik gabeko fabrikazioa (ZAERO eta ForZDM proiektuen eremua), makina-erremintaren sektoreak datozen urteetako hazkuntzaren ardatz nagusietako bat bezala jarri duena.\nEBren beste apustu estrategiko handi bat, fabrikazio aurreratuaren arloan, Europako manufaktura-industriaren posizio globala indartzea da, gaitasun hobetuak dituzten makina eta robotekin zerikusia duten teknologia berriak txertatzearen bidez. Elkarlanerako robotika kognitiboaren eremu horretan COROMA proiektua jarri dugu martxan. Horrekin, efizientzia bultzatu nahi dugu fabrikazio inguruneetan eta aurrera egin funtzio kognitiboak integratzeko eta gizakiekin interakzioa egiteko gaitasuna duten roboten garapenean. Azken proiektu hori IK4-IDEKOk, gure zentro teknologikoak, gidatzen du eta aurrez aipatu bi proiektuek bezala, 3 urteko iraupena izango du.\nMC-SUITEaren urteroko bilerak (fabrikaziorako ICT tresnen belaunaldi berria), Torinora bidaiatzera eraman gaitu, bertan bildu baita egitasmoaren partzuergo guztia. Proiektu horretan lanean ari gara nabarmen murrizteko gaur egun dagoen aldea modelo birtualen, programatutako fabrikazio prozesuen eta lantegietan ematen den prozesu errealaren artean. Proiektu hori erabat lerrokatuta dago 4.0 industriaren kontzeptuarekin. Eta ez ditugu bakarrik proiektu berriak abiarazi, HIPPOCAM proiektuaren “final meeting”-ean ere izan gara. Bertan fabrikazio prozesu berritzaile bat garatu da bibrazioak moteltzen dituzten nano-osagaien arloan. Osagai horiek errefortzu lanak egingo dituzte hainbat sektoretan erabilitako pieza estrukturalentzat, besteak beste sektore aeroespazialean, automozioan eta makina-erremintan.\nEkimen horiek guztiak lerrokatuta daude berrikuntzari bultzada bat eman eta berau ehun industrialera transferitzea helburu duen Etorkizuneko Lantokiak (FoF) elkarlanerako ekimen-publiko pribaturako ekimenaren printzipioekin.\nAmaitzeko, IK4-IDEKO presente egon da Bruselan ospatu den cPPP InfoDay-ean. Bertan aurkeztu dira FoF-2017aren hurrengo deialdirako topic-ak eta prestatze fasean dauden proposamenak.


Zentzumen guztiekin ikastea - 1000 sentitu Montessori at\nMontessori eskolak eta haurtzaindegiak Alemanian\nMontessori pedagogia Maria Montessori hezitzaile eta medikuarengana doa, besteak beste. Hau Italian 1870ean jaio zen eta erdi mailako familiakoa zen. Kristau hezitzailea eta oso bidaiatuta, bereziki emakumeen eskubideen eta eskubide pertsonalen aldeko kanpaina egin zuen.\n"Lagundu iezadazu neure burua egiten", Montessori kontzeptua\nAdimen urriko haurrak zituen ospitale batean lan egin zuen, eta ikasteko prest zeuden eta harrera ona zutela aurkitu zuen, baina orain arte kontzeptu egokia falta izan da. Maria Montessori-k material sentsoriala garatu zuen bereziki haur horientzat, eta haurrei lagundu zien beren garapenarekin. Hau oinarritzat hartuta, Montessori pedagogia urteetan zehar garatu zen. Pedagogia guztiaren oinarrizko ideia gidari ezaguna den printzipioa da: Lagundu iezadazu ni egiten!\nZer da Montessori pedagogia atzean?\nMontessori pedagogiak haurra hazkundearen muinean kokatzen du, haurra bere buruaren eraikitzailea da eta sentsazio eta zigor moduan motibazioa ez da batere beharrezkoa. Haurrek, Montessoriren jarraitzaileen arabera, bere kabuz ikasi nahi dute eta barnean motibatuta daude, helduen munduan sartzeko ideia erabakigarria baita. Hipotesi horietan oinarrituta, lan askea eta irakaskuntza irekia daude Montessori ikastetxeetako ikasgaietan.\nIkasgaiek haurrari esperimentuak eta esperientziak egiteko espazioa biltzeko aukera ematen diote. Bere talentua duen haurra lehen planoan dago, bere ikasteko erritmoa zehazten du eta bere erritmoan garatzen da. Beharrean, gauzak imitatzera bultzatzen zaitu. Montessori haurtzaindegietan, esaterako, haurrek mahaia jartzeko motibazioa izaten dute etengabe ikusiz eta momenturen batean laguntzeko.\nMontessori pedagogia haurraren garapena hiru zatitan banatzen du. Lehen haurtzaroko etapa (0-6 urte), bigarren haurtzaroko etapa (8-12 urte) eta nerabezaroa (12-18 urte). Hiru faseetan, zentzumenak funtsezko zeregina betetzen dute, haurrek dastatu, ukitu eta usaintzen duten guztia eskatzen dutelako.\nZentzu literalan ulertzea oinarrizko ideia da Montessori eskoletan eta haurtzaindegietan. Ikasteko modurik onena zentzumenen bidez izango litzateke eta ez modu abstraktuan, horrek ikasitakoa ere mantenduko luke, esan dute Montessoriren abokatuek. Zentzumenen garrantziaren bidez garatutako ikasketa material berezia.\nMatematikan, adibidez, perlazko lepokoak zenbakiak ulergarriak izateko erabiltzen dira, hau da, ukigarriak. 1000 pieza dituen perla blokeek kopuru altuagoak sinbolizatzen dituzte eta haurrari tamaina hobeak irudikatzeko aukera ematen diote - buruan ez ezik, sentimendua ere badute.\nAlemanian, eguneko hainbat zentro inguruk funtzionatzen dute Maria Montessori kontzeptuaren arabera. Eskolak gehienetan jabetza pribatuak dira eta haurraren garapenean zentratzen dira. Kritikariek gehienbat Montessori ikastetxe primario batetik bigarren hezkuntzara igarotzea arazo gisa ikusten dute. Hala ere, iraganean frogatu da haurrek ez dutela inolako arazorik.\nCurriculumaren edukia ez da ohiko eskola baten aldekoa, baina haurrak eduki hori ikasteko modua funtsezkoa da. Lan autonomoa, bikotearen aukeraketa, talde lana, ikasgai irekiak ariketa egiteko aukera ugari ditu, zure denboraren esleipena Montessori eskoletan jokoan dauden zenbait alderdi baino ez dira. Azken finean, haurrak neurri hauetaz etekina ateratzen du, modu autonomoan ikasten duelako.\nAuthor editorial langileakArgitaratzean 3. March 2020 15. Uztailaren 2021 Kategoriak Hezkuntza, haurreskola eta eskolaTags Hezkuntza, Montessori, Montessorischule, eskola, eskola mota, Eskola egokia aukeratzea\nItzuli Aurreko mezua: Zein maskota izan behar du | hezkuntza\ngehiago Hurrengo mezua: Haurtzaindegia elebiduna


uztaila 2019 - Busturialdeko Hitza : Busturialdeko Hitza\nOheen Aldeko Osakidetzako Taldeak "Gernikan ez dagoela ospitalerik" salatu du beste behin\nEraikina eta baliabideak edukita, eskualdeko herritarrei "beneteako ospitalea izateko aukera ukatzea" etsigarria dela esan dute Oheen Aldeko Osakidetzako taldearen ordezkariek.\nSantiagoek giro bikaina ekarri dute Busturialdera\nEskualdeko hainbat herritan santiagoak eta santanak ospatzen hasi dira. Gaur Santiago Eguna izan da, eta denetariko jarduerez gozatzeko aukera eduki dute jaietan murgildu direnek.\nAne Maruri Aransolo / Lander Unzueta Lekerikabeaskoa\nDenboraldiko bigarren zatiari ekingo diote arraun taldeek asteburuan\nEusko Label Ligako traineruek Santurtziko XL. Ikurriña lehiatuko dute zapatuan [uztailaren 27a], eta Getxoko Estropaden XLI. Ikurriña domekan [uztailak 28]. Urdaibai seigarrena da sailkapen orokorrean, 81 punturekin.\nIetarockek datozen bi asteburuetarako eskaintza dakar\nKubatar iraultzan girotutako ‘Siempre 26’ jaia ospatuko dute bihar. Datorren astean, berriz, ontziekin argazki kamerak egingo dituzte eta Irungo musikariak ariko dira herrigunea musikatzen.\nLander Lartitegi busturiarrak bigarrenez irabazi du Euskal Herriko Junior Txapelketa\n136 txirrindularik parte hartu dute eskualdeko hainbat herri zeharkatu dituen lasterketan.\nUda giroko iluntzeen xarma\nIlunabarrak plazan zikloa egin dute hiru astez jarraian Arratzun.\n11.749 ikaslek parte hartu dute Ekoetxea Urdaibairen eskola programa didaktikoan\n150 eguneko iraupena izan duen adin guztietako ikasleei zuzendutako programak unitate didaktikoak, modulu hezigarriak eta bisita gidatuak batu ditu. Ebaluazio positiboa lortu dute ikastetxeetako arduradunen aldetik.\n“Bertoko egileak ezagutu behar dira, eta euren lanak zabaldu”\nHareagaz sortutako maisulanak\nAndoni Bastarrika eskultore azpeitiarrak hondarragaz eraikitako artelana sortu du asteburuan San Antonio hondartzan.\nEuskal Herriko Junior Txapelketa lehiatuko dute Busturian, etzi\nMadariaga dorretxean hasita 95,7 kilometro egingo dituzte parte hartzaileek etzi. Momentuz 118 pertsonak eman dute izena, eta antolakuntzan jasotako laguntza eskertu dute antolatzaileek.


Agerraldia Nafarroako Parlamentuan euskara sustatzeko aurrekontuak zuzentzeko eskatuz - Topagunea | Euskaltzaleen Topagunea\nAgerraldia Nafarroako Parlamentuan euskara sustatzeko aurrekontuak zuzentzeko eskatuz\nEuskaltzaleen Topagunea - 11/12/16\nATARRABIA, 2012/12/16.- Topagunearen Nafarroako arduraduna, Oskar Zapata, eta BIERRIK Fundazioarena, Ainhoa Urretagoiena, agerraldia egiten ari dira une honetan Nafarroako Parlamentuaren Hezkuntza Batzordearen aurrean, Gobernuak 2012rako aurkeztu duen aurrekontu proiektuan euskara sustatzeko aurreikusitako partidak zuzen ditzala eskatzeko asmoz.\nHori dela eta, datu soziolinguistikoak eskutan hartuta, Topagunearen ordezkariek Nafarroako euskalgintzak garatzen duen lanaren garrantzia azalduko diote Parlamentuari, eta ondorioz ‘konplizitatea eta babesa’ eskatuko diete bertako taldeei, beste batzuetan egin den bezala elkarlanerako prestutasuna adieraziz. Zehazki, sei eskaera egingo dizkiote Parlamentuari:\n2012. urtean hedabideetan euskara sustatzeko 650.000 euroko partida, Horietako %80 gutxienez banatu dadila euskara hutsez lan egiten duten hedabideen artean.\nEuskarazko hedabideetan Gobernuak publizitatea sartu dezala, hedabide horien sarbide eta banaketa kopuruaren arabera.\n2102. urtean euskarazko kultur jarduerak sustatzeko 250.000 euroko partida eta hori erabili dadila soziolinguistikaren ikuspegitik lehentasun handiagoa duten lan lerroetan: haur eta gazteen aisialdian, mintzapraktika egitasmoetan, entitateak euskalduntzeko proiektuetan eta kultur produkzio zein programazioan.\nNeurri horiek izan daitezela lehenak euskarazko hedabideak eta erabilera sozio/kulturala sustatzeko lan egiten dugunen egoera egonkortzeko.\nAzaroan salatu genuenez, 2012rako aurrekontu proiektuak murrizketa onartezinak proposatzen ditu euskararekin lotutako partidatan. Hala, urterik onenean 300.000 euro izatera iritsi den euskara hedabideetan sustatzeko partida 2012an ZERO eurokoa izatea nahi du Foru Gobernuak, eta euskarazko kultur jarduerak sustatzekoa, berriz, HAMAR eurokoa.\nHorretarako 2012. urtean Gobernuak jar ditzala mahai gainean egokiak diren markoak eta lankidetza hitzarmen egonkorren bidez jaso ditzala.\nLankidetzarako erabateko prestutasuna azaldu, elkarren eskutik soilik egin ahal izango baitugu aurrera egin.\nZuen interesekoa izan daitekeelakoan, honekin batera erantsi dizuegu agerraldiaren eduki osoa biltzen duen dokumentua:\nAgerraldia Nafarroako Parlamentuan, 2011-12-16 (164.38 kB)


Donostiako sekretu gozoena erakutsiko dizut… - Donostia Turismoa\nDonostiako sekretu gozoena erakutsiko dizut…\n2018 Ira 11\nBa ote da Donostian pintxoak jan, Igeldo mendira igo edo Kontxa hondartza ezagutzea bezain gauza tradizionalagorik? Bada: etxeko izozkiez gozatzeko esperientzia bizitzea; krematsuak dira, ahoan ordu luzez zaporea uzten dizuten horietakoak. Betiko izozki horietako bat.\nEz du axola uda edo negua den, hotz egin, euria aritu edo eguzkiak erruz jotzen duen. Beti ikusiko duzu izozki-denda bat irekita, eta pertsonaren batekin topo egingo duzu Alde Zaharretik ibiltzen, edo Kontxako pasealekuko behatoki batetik ilunabarrarekin disfrutatzen, terrinan edo kukurutxoan izozki bat dastatzen duen bitartean.\nIzan ere, Donostian izozkia ez dago lotuta denboraldi edo klima bati, une batzuei baizik.\nEzin utziko duzu hiria Saguesetik ilunabarra ikusi gabe, edo gaua heldu denean Badiatik edo Paseo Berritik esku artean izozkiarekin paseatu gabe. Are, ezin duzu Donostia bisitatu, eta haren izozki-dendetako batean izozki bat ez jan.\nNon jan etxeko izozkiak?\nPertsona zalantzatia bazara, hobe duzu lasaitasunez hartzea. Lehenik eta behin, izozki-denda aukeratu behar duzu; izan ere, jakizu 15etik gora dituzula Kursaaletik Boulevarderako tartean bakarrik. Baina ez dira bakarrak. Loiolako Erriberak, Antigua, Amara, Egia edo Gros zeharkatzen ari bazara, izozki-dendak aurkituko dituzu, eta ezin ihes egin gozameneko zorion-une horri, adikzioa sortu ere egiten du eta! Ez dut izozkia gustuko ez duen inor ezagutzen!\nBideoa: Casa Aramendia\nIzozki baten hautua egitean, kolorez jositako erakusmahai luzeak izango dituzu aurrez aurre. Dastatuak izateko prest dauden izozki litro piloa dira. 30 zaporetik gora, koloragarri eta gehigarririk gabe gehienetan, bestetan azukre gutxiz, betiere kalitateari eutsiz.\nHamarka zapore dituzu, exotikoetatik hasi, adibidez, mangoa edo pistatxoa (turisten gogokoenak), eta tradizionaletaraino, hala nola jogurta, limoia edo txokolatea, ahaztu gabe zapore berritzaileenak, adibidez, Kinder Bueno, Cookies edo Esne Gozokia. Gainera, kutixi berritzaileak aurkituko dituzu, adibidez, Errege Opil izozkia, benetako plazera litxarreroa baldin bazara.\nIzozki-denda guztien artean, hemen dituzu itzal handieneko hiru.\nCASA ARNALDO: Hiriko zaharrena\nGaribai kaletik igarotzen zaren bakoitzean, beti ikusiko duzu kafezko edo txokolate beltzezko izozki-bolen kukurutxo bat duen norbait. Eta 1935etik hiria gozogintzaz blai jarritako Casa Arnoldokoak izango dira segur aski. Haiek izan ziren lehendabizikoak. Urte hartan, Donostian lehorreratu ziren Italiatik etorrita. Aldean ekarri zuten izozkia egiteko artea. Etxeko errezetak, artean mantentzen den formula tradizional batez onduak. Txokolatearen amorratua bazara, ezin bestekoa duzu etxe honetara bisita egitea, haren izozkiak magia baitira, hotz eta krematsu, ordutan irauten duen zapore bizia.\nHELADERIA LOS ITALIANOS: Zorionez beteko zaituzten zaporeak\nIzozki-denda hau aukeratzea irabazlearen aldeko apustua da. 50 urtetik gorako historia du, eta bere izozkien etxeko errezeta belaunaldiz belaunaldi heldu da guregana. Egun, lehen bezala jarraitzen dute izozkia prestatzen, berezko produktuekin eta % 100 etxekoa.\n35 zaporetik gora, exotikoenetatik hasi eta tradizionaletaraino, tartean direla aste batetik bestera aldatzen diren espezialitateak. Nire gomendioa duzu egin berriak direnak eskatzea… eta disfrutatzea. Zerbaitekin kezkatuta bazaude, etorri Aldamar kalera eta gozatu Quitapenas izozkiarekin. Zaporea bat dator haren izenarekin, “super-ahalmena” baitu kezkak uxatu eta dastatzailea zorionez asetzeko.\nOIARTZUN IZOZKI-DENDA: Zapore zoragarrien paradisua\nIzozki-denda honetan sartzea bakarrik esperientzia bat da. Izen originalak dituzten zaporez betetako erakusmahai bat du, eta jiraka ere mugitzen dira, errepika dezazun, hirutan hartu, eta berriz ere eror zaitezen. 52 zapore guztira, eta horietatik 48 zeliakoentzat aproposak, eta 12 beganoentzat bereziki prestatuak.\nOiartzun paradisua da izozki berriak probatu, mokadu berean askotariko zapore eta aroma sortaz disfrutatzeko irekita dauden pertsonentzat. Donosti edo Udaberria bezalako parerik gabeko zaporeak nahastu egiten dira erakusmahaian, ohikoagoak diren beste batzuekin.\nIzozki-denda hau artisau-lanari atxikia da, gozogintza eta izozki tradizioaren bateratzailea: bertako lantegitik opil zaporetsuko izozkiak sortzen dira, adibidez, Errege Opil zaporeduna. Donostian egindako izozkien kalitatearen kondaira handitzen duten artisautza, tradizioa eta berezko produktuak.\nZorionez betetako bolak\nIzozki bat presarik gabe disfrutatzea, urtzen utzi gabe hura miazkatzea, benetako izozkia dela jakinez, osasuntsua da, krematsua, testuraz eta zaporez betea. Une paregabea Badiatik paseatzen, Alde Zaharra zeharkatzen edo Sagueseko ilunabarraz disfrutatzen duzun bitartean. Ezin duzu Donostiatik alde egin hiriko zapore gozoena dastatu gabe, gozamena da eta.\nNire birramonak kontatu ohi zuen lehen izozkiak farmazietan saltzen zirela, medikamendua bailitzan. Ondo pentsatuz gero, badu bere logika, ez baitago gozoki honek sendatuko ez duen gaitzik. Inoiz ikusi al duzu inor izozki bat eskuetan duela begiak itxi eta irribarre egin gabe? Izan ere, tristeen, gogaituen, estututa eta deskonektatzeko premiaz zauden uneetan, benetan, ez al duzu izozki bat jatea pentsatu? Alajaina, benetako zorion bolak dira eta!


Kilometroak txikia ospatuko du bihar | El Diario Vasco\nUrretxuKilometroak txikia ospatuko du bihar\nKilometroak txikia ospatuko du bihar\nHaurrak dantzan. / AGUADO\nLau gune egongo dira: haurrentzako jolasak, tailerrak, batukada, abesbatzaren kontzertua... Afalostean Kilometroak eguneko zirkuitua aurkeztuko da\nFJAG URRETXU. Jueves, 14 junio 2018, 08:02\nUrretxu-Zumarraga Ikastolak Kilometroak txikia ospatuko du bihar ostirala. Kilometroak eguneko osagai berdinak izango ditu festak: hasiera ekitaldia, omenaldia, ibilbidea, guneak... Izenak dioen bezala, Kilometroak eguna irudikatuko da, baina txikian.\nArratsaldeko seietan, Ikastolan, hasiko da jaia. Ikasleek emango diete ongi etorria bertaratzen direnei eta, ondoren, Kilometroak egunean bezala, omenaldia egingo da: Ikastolako mendi taldea omenduko da. «1982ko urriaren 3an egin zuen mendi taldeak lehen irteera, Irimora. Aurreneko hark ekarri zuen hurrengo bat, eta beste bat, eta beste bat.... gaur arte. Euskal Herriko makina bat tontor eta bazter ezagutu dituzte ikasleek mendi taldeari esker», diote antolatzaileek. Lehengo eta oraingo taldekideei egingo zaie omenaldia. Omenaldiaren ondoren, zirkuitua ireki eta bideari ekingo diote Zubizikletaren atzetik.\nLau gune ditu ibilbideak: Ikastola, Zumarragako plaza, Areizaga-Kalebarren plaza eta Lizeoa. Adin guztietako haurrentzako jolas eta tailerrak egongo dira, batxilergoko ikasleek gidatuta. Musikak ere izango du tartea egitarauan: Lizeoko Batuz batukadaren erritmo biziak alaituko ditu kaleak eta Ikastolako abesbatzak kontzertua eskainiko du Areizaga-Kalebarren plazan.\nFestari amaiera borobila emateko ikasturte amaierako afaria egingo da Lizeoan, eta, afalostean, 22:00ak aldera, Kilometroen eguneko zirkuitua aurkeztuko da. Segurtasun eta Zirkuitu batzordeek gogotik egin dute lan, eta urriaren 7an egingo den ibilbidea erakutsiko digute. Jarraian dantzaldia egongo da, Zunbalainen eskutik.\n«Trabajamos para hacer de Urretxu un municipio mejor para todos» Los ciclistas de Goierri KE, ante el final de curso


FAGORREN KRISIA, KOOPERATIBISMOARENA? | Erlijioabizi.com\nFiled Under Arizmendiarrieta, Elizaren irakatsi soziala, kooperatibismoa\nFAGORREN krisiak anitz irakurketa eragin ditu, ez denak egokiak eta zuzenak. Eta horien artean, bereziki bidegabekoa eta faltsua iruditzen zaiguna: FAGORREN itxiera, batzuen aburuz, Jose Maria Arizmendiarrieta apaizak Elizaren Dotrina Sozialetik abiatuta sortu zuen kooperatiba ereduaren porrotaren ondorio litzateke. Gertatutakoak, egungo ekonomiak sistema kapitalista liberalaren barruan salbuespenik ez duela onartzen frogatuko luke.\nAlabaina, Donostiako Elizbarrutiko Sozial Idazkaritzaren iritzia oso bestelakoa da: FAGOR Elektrogailuak enpresaren egoera ez da Arizmendiarrietaren espirituarengandik\naldendu izanaren ondorio zuzena? Ez da ba izango, FAGORREK egitura kooperatibista izan arren, soldatapekoen berezko espirituan erori dela? Nola da posible azken hiru urtetan kolokan izanda, enpresaren bideraezintasunari aurre egiteko neurririk ez hartzea?\nGertatutakoaren iturria merkatu krisia baino, kudeaketan huts handiak eragin dituen lidergo falta izan dela erakusten duten arrastoak badira. Kooperatibismo ereduak enpresa lidergorik ez zuela behar pentsatzen al zuten? Edozein enpresa-proiektu martxan jartzeko orduan On Jose Maria Arizmendiarrietak esan ohi zuen esaldia ahaztu dute nonbait: “ Nork eramango du gurdi hau? ”. Hain zuzen, kooperatiba ereduak ez du bururik gabeko egiturarekin inolako zerikusirik, alderantziz, lidergo argia eta ausarta behar du. Ez da ba krisi honen arrazoi nagusietako bat izango kideak kontratatzeko orduan, langileen gaitasuna baino, familia arteko loturetan eta jatorrian oinarritutako eredu endogamikoa erabili dela?\nFAGOR kasuak komunikabideetan izan duen oihartzuna izugarria izan da. Orain hilabete batzuk inork ez zuen buruan krisian dagoen Kooperatiba eta orain aldiz, denek dute itxuran, hura\nkonpontzeko “makila magikoa”. Politikoek ere antzerki itsura izan duen bileraren argazkian atera dira: ”Hemen gaude eta konponduko dugu”, diotela dirudi. Batzuen aburuz irtenbide “orokorra” behar da, besteen iritziz lurraldekakoa behar du izan; batzuek, kooperatibak aztertu eta egungo egoerara “moldatu” behar direla, besteek eredu liberal-kapitalismora\negokitu behar direla eta egin beharreko murrizketak egitea ezinbestekoa dela… Azken batez, beldurgarria ere bada, batzuek eta besteek egungo egoera kooperatibismoa z gaitz esateko probestu nahi izatea.\nIrtenbidea kooperatibismoan bertan topatu behar dugu, horrek dakarren ardura eta arriskuarekin; benetan ardura dutenen agintepean eta erabakiei uko egin gabe, horrek sakrifizioak eta atsekabea eragingo badu ere. Susmoa ere badugu, krisia gero eta gehiago “politizatu” eta kooperatiben zuzendaritza alde batera uzten bada, arazoa konpontzea orduan eta zailagoa eta\nkorapilatsuagoa izango dela.\nArizmendiarrietak bultzatu zuen kooperatiba mugimendua oso emankorra izan da urtetan zehar.Eta benetan pozten gaitu kooperatibaren espirituari eusten dioten kooperatibistak izatea; izan ere, horri esker zutik diraute Taldearen enpresarik gehienak. Baztertu ezineko beste alderdia, belaunaldi berriak Arizmendiarrietaren kooperatiba-espirituan hezteko aurrean\ndugun erronka. Jakin badakigu ez dela erraza gazteak baloreetan heztea: esfortzua, sakrifizioa, besteengan pentsatzea, “besteak” hobeto izateko “irabazietan” pentsatu, gutxien duten langileekin irabaziak banatzen erakustea,… Ezagutu ere ezagutzen dugu Taldeko ikastetxeek alor honetan egiten ari diren lan eskerga. Ildo beretik jarraitzera gonbidatzen ditugu.\nEta azpimarratzekoa, “Arizmendiarrieta Aitaren Lagunen Elkartea” egiten ari den lana, ia apostolikoa; gazteei, Elizaren Dotrina Sozialean oinarrituta, “kooperatibista” izatea zer den\nerakusten ari zaizkie.\nJainkoaren Zerbitzariak lagun gaitzala gu guztiok eta lagun dezala bereziki MONDRAGON.\nLangile Pastoraltzaren ‘Aizu!!!’ barria


Montaik bikoitza baino gehiago kobratu zuen baserritarren azokagatik | Angula Berria\nHasiera » Montaik bikoitza baino gehiago kobratu zuen baserritarren azokagatik\nMontai enpresak Hondarribiko Udalari 10.000 euro baino gehiagoko gainkostua eragin zion 2017 urtean, baserritarren azokako lanengatik. Urte hartan EAJren gobernuak Aberri Buru Batzarreko kide eta Itsasondoko zinegotzia zen Aitor Elorzaren enpresa taldeari nahierara esleitu zizkion lanak, beste aurrekonturik eskatu gabe. Hain zuzen ere, asteazken eta larunbatetako azoketako postuen muntaketa eta desmuntatze lanak ziren Montaik egin beharrekoak. Enpresak 20.134 euro (BEZa barne) fakturatu zituen, hau da, 160 euro (BEZa gabe) eguneko.\nHurrengo urtean gauzak aldatu ziren, Ingurumen udal departamentuari konpetentziako beste enpresa baten aurrekontua iritsi zitzaiolako. Events Onddar2ren prezioa askoz baxuagoa zenez, 75 euro eguneko, arloko teknikariak 2018ko lanak enpresa horri esleitzea proposatu zuen. Eta horrela egin zen. Urte hartan hondarribiarrek aurreko urtekoaren erdia baino gutxiago ordaindu zuten azokako lanengatik, ia 11.000 euro gutxiago.\nGainera, guztiz ezohikoa den gauza bat gertatu zen. 160 euroko eskaintza egin eta gero, Montaik bigarren eskaintza bat egin zuen, %25 baxuagoa zena, 120 eurokoa. Kontraofertak egitea guztiz ohiz kanpokoa da kontratazio publikoetan, erabat debekatuta dagoelako enpresa batek konpetentziak aurkeztu duen prezioa ezagutzea. Kasu honetan baina, badirudi norbaitek Montairi jakinarazi ziola, aurreko urtean ez bezala, beste enpresa batek merkatuko lanak egiteko aurrekontua aurkeztu zuela.\n2018 urte bukaeran hiru izan ziren 2019ko asteazken eta larunbatetako azoketako muntaketa lanak egiteko aurrekontua aurkeztu zuten enpresak: Montai, Events Onddar2 eta Mendibil. Events Onddar2k aurreko urtekoarekiko igoera txiki bat egin zuen, eguneko 75,5 euroko prezioa aurkeztuz. Eta Montaik 76 euroraino jaitsi zuen bere prezioa, bi urte lehenago egin zuen aurrekontukoa baino %134,4 baxuagoa. Udalak lehen seihileko lanak Events Onddar2ri esleitu zizkion. Gero, urteko bigarren erdiko lanak Import Caravan enpresak egingo zituen, antzerako aurrekontu batengatik (83,9 euro eguneko).\n76 euroko azken eskaintza hori eginda, Aitor Elorzaren enpresak argi uzten du nahierara kontratatu zutenean arloko preziotik oso gora dagoen kopurua fakturatu zuela, batetik (76 euro eskaini zituen, bi urte lehenago lan bera egiteagatik 160 euro kobratu zituenean). Eta bestetik, udaleko barne informazioa bazuela antzematen da, aurkeztutako eskaintza aurreko urtean konpetentziak egindakoaren berbera baita, KPIa gehituta.\nOrain arte EAJren udal gobernuak zerbitzuen prestazioetan kontratazio irregularrak egiteko ohitura duela salatu izan dugu, baita irregulartasun horien onuradun nagusia Elorzaren enpresa taldea dela. Orain, Abotsanitz Udal Taldeak lehen aldiz erakutsi du Montaik gainkostu handiak eragin zizkiola Hondarribiko herriari.\nAbotsanitz Udal Taldeak lanean jarraituko du udal gobernuaren kontratazio irregularrak salatzen, eta irregulartasun horiek hondarribiarrei kalte ekonomikoa eragin ote dieten ikertzen.


Beasaingo kale-izenen historia - Beasaingo Udala\nBeasaingo kale-izenen historia\nBai izendegia, eta bai kale eta enparantzen ordena ere, 1994ko Beasaingo Gida-liburutik hartu ditut, gure herriko Udalak argitaratu, eta urte bereko udazkenean Beasaingo familia guztiei banatu zitzaiena. Izendegi horri, bertan azaltzen ez ziren hiru plaza erantsi zaizkio.\nKale-izen hauek Beasaingo Udalaren Gobernu Batzordeak onartu zituen 1990ko ekainaren 28ko batzarrean. Horiek dira, beraz, ofizialak gaur egun eta horiei egokitu behar gatzaizkie.\nBaina aurrera egin aurretik, esan beharra dago herrietako kale-izen hauek garai modernoetakoak direla, izan ere duela ehun urte, oraindik ere, herriko etxe guztiak beren izenez ezagutzen baitziren. 1867ko zentsua indibualki egin zen eta han adierazita agertzen dira auzoaren izena, etxearena eta etxebizitza bakoitzeko biztanleak, eta hauen maila ere bai: senarra, emaztea, semea, biloba, iloba, mirabea, morroia, etab.; baina kaleak, nahiz eta ordurako hiruzpalau izan, ezertarako aipatu gabe.\nKale bakoitzaren norabidea adierazteko garaian, alde batera utzi ditugu geografi datu zehatzak, ez baitute praktikotasun handirik, eta honako esaera erraz eta ulergarriagoak erabili ditugu, hots, "haranaren norabidekoa" edo "haranaren zeharkakoa", haranaren bihurguneak kontuan hartuz.\nLiburuxka honetan agertzen diren 52 kale eta plazetako gehienak mende honetakoak dira, izan ere, guk aztertutakoetan, kaleak azaltzen dituen lehen zentsuak, 1910ekoak, hiriguneko biztanle guztiak bost kaletan bakarrik banatzen baitzituen: Mayor, Santa Maria, Estación, Bideluze eta Nueva kaleetan, hain zuzen ere.\nKale-izen bakoitza aztertzerakoan testuen luze-laburrari dagokionez, erraz ulertzeko modukoa da nahitanahiez ezberdintasun handiak egon behar dutela. Ez baita berdina pertsona baten bizitzan zehar gertatutakoak adieraztea, edo toponimo baten esanahia zehaztu edo, askotan gertatzen den bezala, antzinako baserri baten existentzia finkatzea.\nPertsonen eta beren ekintzen arteko loturak ikusita, ontzat eman beharko da, alde batetik pertsona horien bizitza, eta bestetik ekintza horien burutzea azaltzerakoan, hainbat xehetasun errepikatzea.\nKonturatzen gara, gure ikerketan bildu eta idazlan honetan azaldutako datuak asko izan arren, irakurle bakoitzak faltan nabarituko dituela bere ingurumariko gertaera, oroitzapen eta gorabeherak, dudarik gabe garrantzi handikoak izan ohi direnak. Aberastasun horrek guztiak duen garrantzia ikusita, irakurle guztiei gonbidapena luzatu eta erregu egiten diet beren eranskin partikularrak eginez lan hau osatzen joan daitezen, horrela oinordekoei ondare mamitsua utzi eta hauek etorkizunean gehiago aberasten jarrai dezaten.\nKale eta plazen izendegia\npdf 1995 Beasaingo kaleen izenen historia (25.72 MB)


osasun Archives - Arrosa\nBehobia-Donostia lasterketa egin nahi duela eta entrenatzen hasi behar duela esan zion Itxaro Mendizabalek 7 urteko alabari. Eta haren erantzunak kezkatu zuen: “Ama, zuk ez duzu kirolik behar, ez daukazu grasa nik bezala”. Mendizabal saiatu zen azaltzen kirola ondo egoteko egiten dela, hezurrak, gorputza eta burua ondo egoteko, ez dela grasa kentzeko bakarrik. Horretaz idatzi […]\nNorberaren gustuak askotarikoak izanda ere, jende gehienak onartuko du antibioerresistentzia hitza ez dela batere polita. Ez dirudi, bada, poesia bat abiatzeko modukoa. Baina terminoaren atzean dagoen paisaia are itsusiagoa da. Antibiotikoen aurrean lasai asko mantentzen diren bakterioei esaten zaie antibioerresistente, eta mundu mailako arazoa bihurtu da egun. Hala idatzi du Juanma Gallegok zientziakaiera.eus atarian, eta […]\nKurtso berriek berengan izaten dute opor osteko ajea, lanera itzultzeko urduritasuna, aurrez egindakoa hobetzeko ilusioa. Eta kurtso berriek berengan izaten dituzte nobedadeak ere. Aurrerantzeko saioetan gurean izango den atal berri bat aurkeztera goaz orain, hain justu. Hilean behin, zientziari buruzko kontuak ekarri nahiko genituzkeelako gurera eta horretara animatu zaigulako Zientzia kaiera egitasmoko Zabalkunde Zientifikorako arduraduna, […]\nBurujabetzaren bidean, eztabaida gunea indartu dute aurten EHZ Euskal Herria Zuzenean jaialdian. Denak eroak ote gira? hitzaldian, kapitalismoa eta osasuna izan dituzte hizpide. Bestalde, Kurdistango Kongresu Nazionaleko Michelle Alliston eta Frantziatik Kurdistanera joandako bi kide izan dira, besteak beste, emazteen burujabetzaz hausnartzen. ZAD Zone A Defendre mugimenduko kideak ere gonbidatu dituzte, lurralde burujabetzaz aritzeko. Horrez […]


1. Barruan lehortutako arropatik usain desatseginak kentzen ditu !!\n2.Limina eta zikina garbigailuaren danborretatik kentzen ditu !! (Eguneroko 2-3 astetan erabili ondoren)\n3. Kutsadura kentzen du drainatze mahukatik !!\n4. 300 aldiz baino gehiagotan erabil daiteke (urtebete gutxi gorabehera).\n5. Kendu magnesioa saretik 300 aldiz eta erabili lorategian edo loreontzietan. Fotosintesian ezinbestekoa delako, magnesioak landareak biziarazten ditu!\nErabilerak: kotoia, lihoa eta zuntz sintetikoak garbitzeko arropa desodorizatzeko, garbitzeko eta esterilizatzeko produktu osagarri gisa erabiltzen da.\nMakulu honek kalitate handiko erresistentzia handiko aluminiozko profilak erabiliz, inoiz herdoilduta, gainazaleko oxidazio ehotzeko prozesua. Erdiko hodia indartu du, euskarri ona eskaintzen du.\nBelakia aparra axilarra eta esku-emateak, erabilera erosoagoa da, hodiaren diseinu berezia da, karga seguru hobea eskaintzen du, gomazko mahuka duen hodia metalezko marruskadura saihestuz marruskadura eta soinu-oihartzunak murrizten ditu.\nGomazko kuxin antidirektoreak, lurreko marruskadura gaitasun ona eskaintzen dute, Tibet barruko metalezko juntura, iraunkortasuna indartzen dute, altu erregula daiteke, altuera desberdinetarako egokia.


Astelehenetako kasua lortu duzu ... iragarkiekin? | Martech Zone\nOsteguna, azaroa 4, 2010 Osteguna, uztaila 25, 2013 Douglas Karr\nLan egiteko negozio gehiegi ez daude merkatuan segmentu batean ezaugarri komunak ikusten ditudanean, baina nire lan astean pentsatzen dudanean eta publizitateari nola erantzuten diodan, aitortu behar dut Bizok egindako ikerketa hau zerbaitetarako izan daitekeela.\nBizok atzo argitaratu zuen infografia hau, izenburupean Iragarlearen Asteko Plangintza eguneko negozioen profesionalak erakusten, orokorrean, sareko iragarkien aurrean erreakzionatu ohi dute. Bizok bost lanbide oso desberdin aztertu zituen - tartean softwarea, medikuntza, nekazaritza, enpresa txikiak eta higiezinak - eta aurkitu dugu industria zehatzak sareko iragarkietan klikatzea baino ez duela egun zehatzak izaten.\nTags: iragarkien antolatzaileairagarkien plangintzab2b publizitateairagartzeko egunik onenaasteko eguna


"Kalea izan da gure eragite esparru naturala; orain etxetik jakintzak eta konplizitateak ehuntzea dagokigu"\nAitziber Romero Sánchez (Batera Zaindu zaintza sareko kidea)\n2.500 laguntzailetik gora daude saretuta Batera Zaindu Gasteizko zaintza sare herritarrean, autoantolakuntza eta komunitatea oinarri. Larrialdi egoera ezarri aurretik hasi ziren sarea ehuntzen, eta hiriko 50 zonaldetan deszentralizatu dira dagoeneko. Eskatu duten pertsonei laguntza emateaz gain, zaintza egiteko irizpideak eta baliabideak ari dira sortzen eta sare sozialetatik zabaltzen.\nAitziber Romero, bere etxeko leihoan. Argazkia: Aitziber Romero Sánchez.\nNola sortu da Batera Zaindu ekimena?\nCovid 19-aren krisiak eragin dituen zaintza beharrei erantzuteko sortu genuen sarea. Jakin badakigu behar hauetako asko osasun krisia hasi aurretik existitzen zirela eta, zoritxarrez, egoera honek areagotu besterik ez dituela egin. Beste asko, aldiz, testuinguruak eragindako beharrak dira: etxean dauden haurrak zaindu ezin dituzten gurasoen beharrak, isolamenduan egon behar diren eta bakarrik bizi diren bizilagunen beharrak, osasun arrisku egoeran daudenak… Instituzioek egoera eta behar hauei aurre egiten ez zietela ikusita, erantzukizuna gure egin eta ardura kolektibo horri Batera forma eman genion.\n2.500 pertsona baino gehiagok eman dute izena laguntzeko. Zenbat zarete orain?\nSarea aurkeztu eta 48 ordutan lortu genuen 1.500 kide batzea, eta orduak pasa ahala boluntarioen kopuruak gora baino ez du egin. Modu honetan, 22 auzotan antolatu eta 50 zonaldetan deszentralizatu gara, lehenengo zaintza beharrei erantzun azkar eta segurua emanez. Orduz ordu, kopurua etengabe hazten ari da: sare sozialetan, auzoetako taldeetan… Gero eta gehiago gara eta egunek aurrera egin ahala gero eta gehiago izango garelakoan gaude: momentu zailak espero dira oraindik, eta horrek zaintza behar gehiago azaleratuko ditu.\nAskotan errazagoa zaigu laguntza ematea eskatzea baino. Ari zarete jasotzen laguntza eskaerak? Zer pertsona motaren aldetik edo zertan laguntzeko?\nHori horrela da, zaurgarri garela onartzea kostatzen zaigu. Sistemak sinestarazi nahi digu bizirauteko ez dugula beste inoren beharrik. Eta horrek zaintza beharrak eta zaintza lanak, beste arrazoi askoren artean noski, esparru pribatuenean egotea dakar. Eta bada garaia zaintza pribatutik kolektibora jauzi egiteko. Emakumeon* esplotazioari esker zaintza lanak sistemari dohainik ateratzen zaizkio. Kapitalak ezin izango luke hainbesteko aberastasuna metatu horiek dohainik edota oso lan baldintza okerretan gauzatuko ez balira. Euskal Herriko Mugimendu Feministak urteak daramatza zaintzaren berrantolaketa soziala exijituz, eta horrek sistemaren haustura eskatzen du. Bizitzak erdigunera ekartzea dugu lehentasun, eta horrek bizitza kolektiboki nola sostengatu pentsatzera garamatza. Batera sarea berregituratze horretan pauso txiki-txiki bat da, egoerak behartua, baina irakaspen asko ekarriko dituena. Hau hasi baino ez baita egin. Eta pertsona guztiok bizitzaren momentu askotan jaso eta eman behar ditugu zaintzak.\nOrain arte Batera sarean hainbat behar topatu ditugu: osasun zentrora joatea baja jasotzera, botiken bila joan, erosketak egin, zaborra jaitsi, hitz egiteko beharra…\nEskatu duten pertsonak laguntzeaz gain, beste lan batzuk ere ari zarete egiten.\nSareak bi helburu dituela esango genuke. Alde batetik, sortzen diren zaintza beharrei erantzuna eman. Horretarako, laguntza ematen zein jasotzen dutenentzat irizpideak, protokoloak edo tresnak sortzen ari gara, arreta ahalik eta gertukoena eta seguruena izan dadin. Kartelak, bideoak eta irakurketak zabaldu ditugu. Bestetik, komunitatea indartzea ere badugu helburu. Hori lortze aldera dinamika ugari jarri ditugu martxan, ikustarazteko bizilagun guztion parte-hartzea ezinbestekoa dela Baterak aurrera egin dezan.\nAtarietako antolakuntza sustatzea da gure lehentasuna. Atarietan jartzeko eskutitz eredu bat dugu, hainbat hizkuntzatan. Bizilagun bezala gure laguntza eskaintzen diegu gainontzekoei eskutitzean. Funtzionamendu hau lehenesten dugu, hurbilekoa, eraginkorrena, seguruena eta praktikoena delako. Baina baita ere komunitatea sortzeko oso baliagarria delako.\nHarremanetarako jarri dugun telefonora heltzen diren beharrak dagokien auzoetara bideratzen dira eta tokiko taldeek kudeatzen dituzte. Bermatzen dugu zaintza lanak egingo dituzten pertsonek gure protokoloen berri izatea, eta zaintza eman zein jasoko dituztenei jarraipena egitea.\n50 zonaldetan banatu da Batera, zaintza modu eraginkorrean banatzeko. Irudia: @BateraZaindu.\nKomunitatea eta autoantolakuntza aldarrikatzen dituzue, besteak beste. Zer dira hitz horiek zuentzako?\nIndarrean dauden joera eta balio indibidualistei erantzuteko sorkuntza kolektiboa da Batera, anitza eta irekia. Bizitzarako funtsezkoak diren elementuak etengabe ahultzen ari dira eta elkar zaintzarako ditugun beharrak asko dira. Koronabirusaren krisiak ageriago utzi ditu behar horiek. Aurre egiteko modu bakarra ikusten dugu: komunitatea eta autoantolakuntza indartzea.\nHerri mugimenduak urteak daramatza hitz hauei zentzua ematen. Teoria inspiraziorako bai, baina praktika izan behar da definitzen gaituena. Erronka ikaragarria da esku artean duguna, eta espero dugu abiapuntu izatea sare hau. Sorkuntza ari da gure altxorra izaten: orain arte kalea izan da gure eragite esparru naturala; orain etxetik jakintzak eta konplizitateak ehundu eta ilusioz lan egitea dagokigu. Sarea oinarria eta helburua da aldi berean: bizilagun guztion parte hartzearekin hainbat balio praktikatu eta zentzua ematen diegu –elkartasuna, elkarlana, laguntza, trukea, konpromisoa...–.\nErakundeek eta zerbitzu publikoek zer paper izan behar dute zuen ustez? Harremanik izaten ari zarete norbaitekin?\nEusko Jaurlaritzak ezin ditu oinarrizko zaintza lanak soilik boluntarioen esku utzi. Baina Eusko Jaurlaritzak eta gainontzeko instituzio publikoek dagozkien erantzukizunak hartzen ez dituzten bitartean, guk arduraz jokatzen jarraituko dugu. Hala ere sumatu dugu instituzio batzuetatik badagoela lan hau oztopatu edo behintzat kontrolatzeko nahia. Alarma egoera ezarri aurretik jarri zen martxan Batera, etorriko zen egoera gogorrari aurre egiteko. Alarma egoera ezarri eta lehen orduetan, lehentasunezko zaintza lanak bermatzeko tresna bakarrenetarikoa izan zen sarea Gasteizen.\nArgi utzi nahi dugu guk ez dugula inoren lana ordezkatzeko borondaterik, gure ustez egiten ari garena zerbitzu publikoen ardura da. Soldata duinarekin ordaindutako langile publikoek egin beharko luketena. Krisi egoera honek zaintza behar berriak sortu ditu eta jada lehendik existitzen zirenak areagotu, zerbitzu publikoek ez diete arreta eskaintzen eta gu behar hauek asetzeko antolatu gara, besterik ez. Herritar moduan dugun erantzukizuna da. Hala ere, urgentziazkoa da gai honen inguruan eztabaida publiko bat ematea.\nZenbait ordezkari politikok zaintza sare hauek kritikatu dituzte. Nola jaso dituzue komentario horiek?\nBatera bezalako zaintza sare herritarrei aitortza egin behar dietela uste dugu. Ez da soilik kontu politikoa, eraginkortasun kontua ere bada, une honetan sarerik antolatuena eta jendetsuena dugu. Herritarrok instituzioak baino azkarrago antolatu gara, eta zaintza beharrei aurre egin diegu. Modu arduratsuan egin dugu: osasungintzako profesionalekin osatu ditugu protokoloak zein irizpideak, eta etengabe helarazi dizkiegu sareko partaideei. Kritikek haien jardun eza are ageriago uzten dute. Guri beste galdera bat datorkigu burura: zaintza nola bermatu zuten instituzioek alarma egoera ezarri eta lehenengo hiru egunetan? Batera, egoera hori ezarri aurretik jada martxan zegoen.\nBeste zaintza sareren batekin harremanik baduzue?\nGuk Gasteizen, oraingoz, ez dugu besterik ezagutzen. Hala ere pentsatzekoa da beste perspektiba duten sareak ere sortu direla eta sortuko direla. Gure iritziz, sareen arteko saretzea ere beharrezkoa da, beste esperientzietatik ikasi eta elikatzea ezinbestekoa da. Baita ere baliabide materialak konpartitzea.\nEgoera asteetan luzatuko dela ematen du, egoerak larriagotuko direla. Ari zarete pentsatzen edo eztabaidatzen zer egin edo egoerak aurreikusten?\nMomentuz nahiko lanpetuta gabiltza eguneroko kudeaketarekin. Azkenengo egunak baliatu ditugu aurrera begirako ibilbidea apur bat zehazten joateko, baina lehentasuna orain arte sarea sortu eta beharrak modu egokian erantzutea izan da. Bestalde, EHko Mugimendu Feministak proposatutako mahai tekniko-politikotik erantzun kolektibo eta sakonagoak garatuko direlakoan gaude.\nBaina berriz diogu: gure ustez kalitatezko zerbitzu publikoen ardura da egoera hauen kudeaketa egitea eta behar guztiei erantzuna ematea. Elkarlanerako eta lanak koordinatzeko deia egiten dugu.\nNoizbait amaituko da larrialdi egoera. Agenda neoliberala estutu nahiko dute agian krisiari ‘konponbidea’ emateko... Zer egoera aurreikusten duzue? Zaintza sareak agertoki horretan ere baliagarriak izan daitezkeela uste duzu?\nCovid-19a aitzaki bezala erabiliko dute krisia justifikatzeko. Baina argi dugu sistemaren krisi baten aurrean aurkitzen garela. Bizi eredu hau eutsiezina da: urtea hasi dugunetik asko dira eraildako langileak, indarkeria matxista hiru emakumeren bizitzarekin amaitu du, Zaldibarko sarraskia ezin ahaztu… Birusak sortutako egoerarekin agerian geratu da kalitatezko osasun sistema publiko baten beharra, pertsona guztiak kontutan hartuko dituzten zerbitzu sozialen beharra. Bizitzak lehenestea aukera bakarra da. Etorkizunean forma desberdina hartuko du agian, baina ziur nago egun hauetan egindako lanak arrastoa utziko duela. Baterak asko izango du esateko eta egiteko.\n🌱#BATERA Zaintza Sare Herritarrak aste bat bete du 👉 «Krisi egoeran gasteiztarrok emandako erantzun kolektibo eta komunitarioa itzela izan da» 👉 «Oso kontziente gara egoeraren larritasunaz; horregatik, gertutasuna eta elkarzaintza dira gure oinarriak»https://t.co/xsaPzLahiz\n— Batera zaindu (@BateraZaindu) March 21, 2020\nKanal hauetan artxibatua: Koronabirusa | Herri mugimenduak | Gasteiz | Covid-19 eta erantzun soziala


Bidezko Merkataritzaren Mundu Eguna 2022 Gasteizen - SETEM Hego Haizea\nZatoz Vitoria-Gasteizera Bidezko Merkataritzaren Munduko Eguna gurekin ospatzera maiatzaren 14an\nMaiatzaren 14an Gasteizek bat egingo du Bidezko Merkataritzaren Mundu Egunaren ospakizunarekin. Gasteiztar guztiek hainbat jarduera ireki izango dituzte Foru plazan, 11:00etatik 20:00etara.\nJardunaldiari ekingo zaio kontsumo-alternatiben azokari hasiera emanez. Hainbat stand izango ditu, oso gai ezberdinekoak, besteak beste, banka etikoko ekimenak, energia berriztagarriaren kontsumoa, energia berriztagarrietan oinarritutako jokoak, artisautza, bigarren eskuko arropa, elikadura ekologikoa, telefonia eta Internet eta banaketa jasangarriko kooperatiba bat.\nOspakizun horretan, ‘Teatro sobre ruedas’ konpainiaren mikroantzezlanak izango dira nabarmen, ikusle guztientzakoak. 15 minutuko emanaldiak egingo dituzte etengabe, 12:00etatik 14:00etara bitartean eta, ondoren, 17:30etik 19:00etara.\nTeatro sobre ruedas konpainiaren mikroantzerkiak\nJarduera gehiago egongo dira dira egunean zehar, adbidez, haurrentzako tailerrak, graffiti tailerra (Fill In Culture taldearekin batera) eta Machines taldearen kontzertua, 19:00etan hasi eta jardunaldiari amaiera emango diona. Gainera, egun osoan zehar, bidezko merkataritzako janaria eta edaria dastatzeko aukera egongo da taberna batean, baita RootGasteiz proiektu berriak prestatutako mokaduak.\nMachines taldearen kontzertua\nZentzuzek antolatu ditu jarduerak, alegia, Gasteizko Bidezko Merkataritzako eta Kontsumo Arduratsuko sarea, hauek osatua: SETEM, Medicusmundi Araba, Bide Bidean eta Mugarik gabe. Antolakuntzan Manos Unidas eta Oxfam Intermon izan ditu kide. Gasteizko Udalaren finantzaketa jaso da, Lankidetza Zerbitzuaren bidez; eta Arabako Foru Aldundiak lagundu du ere bai.\nBidezko merkataritzaren onura sozialak eta ingurumenekoak\nBidezko Merkataritzaren Munduko Egunak mugimendu horrek gizarteari eta ingurumenari dakarzkion onurak ospatu eta ezagutzera eman nahi ditu. 2022an, ikusarazi nahi da bidezko merkataritzaren lan-irizpideek genero-berdintasunari laguntzen diotela. Bidezko merkataritzak emakumeak ahalduntzeari eta genero-aldea eta gizarte-rolak hausteari laguntzen die bere erakunde guztiek bete behar dituzten zenbait neurriren bitartez: emakumeen enpleguari laguntzea, zuzendaritza-taldeetan emakumeak egotea, soldata-berdintasuna eta langile guztientzako lan-prestakuntza.\nInformazio gehiago ezagutu nahi baduzu Munduko Egun horren ospakizunari buruz, bisitatu Estatuko Koordinatzailearen weba.